U-23-ün yekun heyəti açıqlandı, Rauf Əliyev kənarda qaldı » Football-plus.az\n01 may 16:25aktual, yigma\nYaşar Vahabzadə: “Onu çağırmamağımın xüsusi səbəbi yoxdu”\nBu ay ölkəmizdə keçiriləcək 4-cü İslam Həmrəyliyi Oyunlarında 23 yaşadək futbolçulardan ibarət yığma da çıxış edəcək. Bir müddət əvvəl yığmanın baş məşqçisi Yaşar Vahabzadə turnirə hazırlıq prosesinə 35 futbolçu dəvət etmişdi. Onlardan isə 5 nəfəri yaşı 23-dən yuxarı, yəni təcrübəsi çox olanlar idi. Ruslan Abışov, Rauf Əliyev, Elvin Məmmədov, Ağabala Ramazanov və Rəşad Sadiqovun İslamiadada çıxış etmək şansı yaranmışdı. Vahabzadə həmin futbolçuların üçünü yekun heyətdə saxlamalıydı. Təcrübəli mütəxəssis dünən yekun siyahını açıqlayıb. Heyətdə 23 futbolçunun adı qeyd olunub. Yaşar bəy “Qarabağ”ın üzvlərinə daha çox güvənib. Çempionun 5 futbolçusu millinin şərəfini qoruyacaq. “Sumqayıt” və “Neftçi”nin isə 4 üzvü Vahabzadənin sərəncamında olacaq. “Qəbələ” və “Zirə”dən 3, “Kəpəz”dən 2 oyunçu yığmanın uğuru üçün tər tökəcəksə, legioner həyatı yaşayan, sadəcə, 1 futbolçu dəvət alıb. Maraqlıdı ki, çempionatın bürünc medalçısı “İnter”in heç bir oyunçusunun adı siyahıda yoxdu. Xüsusilə də premyer-liqada 11 qol vuraraq bombardirlərdən biri olan Rauf Əliyevin yekun heyətdə yer almaması çox təəccüblüdü.\nQapıçılar - Emil Balayev (Səbail), Şahruddin Məhəmmədəliyev (Qarabağ), Tərlan Əhmədli (Sumqayıt); müdafiəçilər - Məqsəd İsayev, Ruslan Abışov, Rahil Məmmədov (hamısı “Neftçi”), Yusif Nəbiyev, Azər Salahlı (hər ikisi “Sumqayıt”), Tellur Mütəllimov (Qəbələ), Adil Nağıyev, Sadiq Quliyev (hər ikisi “Zirə”); yarımmüdafiəçilər - Fəhmin Muradbəyli (Neftçi), Mirabdulla Abbasov (Sumqayıt), Elşən Abdullayev, Coşqun Diniyev (hər ikisi “Qarabağ”), Rəşad Sadiqov, Elvin Camalov (hər ikisi “Qəbələ”), Vüqar Mustafayev (Zirə), Azad Kərimov, Orxan Əliyev (hər ikisi “Kəpəz”), Elnur Cəfərov (“Duqopolye”, Xorvatiya); hücumçular - Mahir Mədətov, Ağabala Ramazanov (hər ikisi “Qarabağ”).\nYekun heyətlə bağlı Yaşar Vahabzadənin fikrini öyrənməyi lazım bildik. Görəsən, o “23-lüy”ü nəyə əsasən müəyyənləşdirib: “Seçimi futbolçuların çıxışına görə etmişəm. Siz kimin siyahıda yer almamasından narahatsız? Heyətin əsas hissəsi ötən il U-21-də oynamış futbolçulardı.Yəni yaxşı tanıdığım 1994 təvəllüdlü oyunçulara üstünlük vermişəm. Yaşı 23-dən çox olan 3 futbolçunu da mövqelərə görə seçmişəm. Müdafiədə Ruslan Abışov, ortada Rəşad Sadiqov, hücumun cinahında isə Ağabala Ramazanov. Düşünürəm ki, bu 3 nəfər bizim üçün daha xeyirli olacaq. Bilirsiz necədi, əsas millidən çox futbolçu götürmək mümkün deyil. Onların hazırlığı var. Oyunçuların çoxunu istəyərdim. Amma yığmanı qarşıda Şimali İrlandiya ilə çətin oyun gözləyir. Rauf Əliyev sırf mərkəz hücumçusudu. Onu çağırmamağımın xüsusi səbəbi yoxdu. Mərkəzdə oynamağa bizdə Mirabdulla Abbasov və Mahir Mədətov var. Ağabaladan isə cinahda istifadə edəcəyik. Seçimi məhz buna görə etmişəm”.\nTəcrübəlilərdən Yaşar Vahabzadənin yekun siyahısına kimlər düşəcək? Yaşar Vahabzadə yekun qərarını 29-dan sonraya saxladı Yaşar Vahabzadə İslamiada üçün heyəti açıqladı Robert Prosineçkinin 26 nəfərlik fəlsəfəsi U-21 sınaq poliqonuna dönüb


Ana səhifə » Siyasət » Səfir: Misir Azərbaycanın ərazi bütövlüyünü dəstəkləyir\nSəfir müsahibədə xarici mətbuatda qondarma DağlıqQarabağ “rəsmisi”nin Şarm-ƏlŞeyxin qubernatoru ilə görüşməsi məsələsinə toxunub. Bu görüşün rəsmi görüş kimi qəbul olunmadığını bildirən səfir qeyd edib ki, qarşı tərəf özünü Dağlıq Qarabağın deyil, Ermənistanın nümayəndəsi kimi təqdim edib. Səfər turistik xarakter daşıyıb, heç bir rəsmi səfərdən söhbət getmir.\nSəfir vurğulayıb ki, Misir dövləti üçün Dağlıq Qarabağ işğal edilmiş bir ərazidir. “Biz bu münaqişənin sülh yolu ilə həllini dəstəkləyirik”, - deyə o əlavə edib.


Casablanca Beynəlxalq Təhsil Mərkəzi - NCUK\nCasablanca Beynəlxalq Təhsil Mərkəzi\nBouskoura Casablanca'da yerləşən Casablanca Beynəlxalq Təhsil Mərkəzi, Təhsil Nazirliyi tərəfindən Mərakeş, NCUK və Cambridge International Assessment tərəfindən akkreditə olunmuş üçdilli ağıllı məktəbdir.\nMəktəb Faslı və Beynəlxalq İngilis dili proqramları vasitəsilə inkişaf etmiş bir təhsil verir. Müəllimlərimizin beynəlxalq təcrübə ilə birlikdə qabaqcıl informasiya texnologiyaları, idman, tənqidi düşüncə əsasında qurduğumuz yenilikçi təhsil anlayışı, şagirdlərin 21-da lazım olan bacarıqlara hazır olmasına imkan verir.st əsr.\nBizim pedaqoji fəlsəfə cari təhsil ən yaxşı beynəlxalq təcrübə əks etdirir və öyrənmə mühitləri bütün növ öyrənənlər üçün uyğun.\nƏziz gələcək valideyn və şagird, şəxsən Sizi Casablanca Beynəlxalq Təhsil Mərkəzinə salamlayıram. Tədris mühitimiz hər cür öyrənən üçün uyğun olsa da, pedaqoji fəlsəfəmiz mövcud təhsil və ən yaxşı beynəlxalq təcrübələri əks etdirir. Bir cümlə ilə, ciddi əyləncəli öyrənməyə sahib olan xoşbəxt uşaqları görmək istəyirəm. Bunu nəzərə alaraq müəllim, şagird və valideyn ortaqlığının son dərəcə vacib olduğuna inanırıq. Komandanın fəal üzvü olmağınız üçün salamlayıram. Bu ortaqlığın yaradılması hər bir şagirdin uğur qazanması üçün vacibdir.\nDr Samir Benmakhlouf, Qurucu və CEO\nÜnvan: Casablanca Beynəlxalq Təhsil Mərkəzi, Bloc D- Douar Drabna Bouskoura Casablanca, Mərakeş\nCasablanca Beynəlxalq Təhsil Mərkəzinə sorğu göndərin


İnsan aclığa 40-73 gün, susuzluğa 5 gün, havasızlığa isə 5 dəqiqə davam gətirə bilir.\nİnsan sakit halda bir saata 1200 litr, dərin nəfəs aldıqda isə 1500-1600 litr hava alır və təxminən də bu qədər buraxır.\nBir adam ildə 1.5 ton oksigen, 1.5 ton qida qəbul edir.Bir gündə 0.86 kq oksigen, 2.1 kq su, 80-100 qr yağ, 20 qram duz qəbul edir.70 illik həyatında təxminən 4.42 ton çörək, 50 ton su, 2.5 ton zülal, 2.5 ton yağ, 7.1 ton kartof, 21000 ədəd yumurta, 2.64 ton şəkər qəbul edir.\nİnsan ürəyi 1 dəqiqədə 60-80 dəfə vurur və ortaya 4-5 litr qan ötürür.Bir gündə nəbzin sayı 100 min dəfəyə çatır və 7 min litr qan vurulur. İnsan bədənində olan kapilyar damarların uzunluğu 100 min km-ə çatır ki, bu da ekvatorun uzunluğundan 2.5 dəfə artıqdır.\nİnsan çeynəmə zamanı dişlərinə 72 kq qüvvə ilə təsir edir. Kəsici dişlərdə bu 25 kq-dir.\ninsan haqında, insan, adam, insan orqanızmi, aclıq, oksigen, susuzluq, insan ürəyi, ürək döyüntüsü, nəbzin sayı, oksigen, insanın orqanları, kapilyar damarlar, Maraqlı,insan haqında, insan, adam, insan orqanızmi, aclıq, oksigen, susuzluq, insan ürəyi, ürək döyüntüsü, nəbzin sayı, oksigen, insanın orqanları, kapilyar damarlar, Maraqlı,


ABŞ-da seçkiyə qatılan azərbaycanlı kimin oğludur? - Bay Media\nABŞ-da keçirilən aralıq seçkisində əslən azərbaycanlı Adil Bağırov da iştirak edir\nBelə ki, həmyerlimiz Ohayo ştatının Mantqomeri vilayət şurasına üzvlük uğrunda mübarizəyə qoşulub. Respublikaçı olan Bağırovun seçkidə qalib gəlmək şansı yüksəkdir.\nBağırov BMT-nin qlobal enerji problemləri üzrə ekspertlərindən biri kimi də tanınır. O, hazırda Moskva Beynəlxalq Neft Klubunun icraçı vitse prezidenti, Rusiya Təbiət Elmləri Akademiyasının müxbir üzvü, Amerika-Rusiya İşgüzar Şurasının (ARİŞ) daimi üzvüdür. Ata Bağırov həmçinin 1996-cı ildən Rusiya Federasiyası hökumətinin nəzdində neft-qaz sahəsində beynəlxalq layihələr üzrə ictimai konsultativ mərkəzin rəhbəri, Rusiya Federasiyası baş nazirinin ştatdankənar məsləhətçisidir.\n07 Noyabr 13:05


Qubanın axundu mənə dedi ki, mənimlə cinsi əlaqədə olsan, cənnətə... » NUH informasiya agentliyi\nGünün sitatı11 sentyabr 2021 12:48\n“Kriminalqafqaz”ın istintaq materiallarından əldə etdiyi məlumata görə, L.S. Qubada işlədiyi mağazanın müdiri İftixar Ağayevin köməyi ilə evinə kamera quraşdırıb. Daha sonra axundu evə dəvət edərək, onunla intim əlaqədə olmasını videoya çəkib. Onlar E.Əfəndiyevi bu görüntüləri yaymaqla hədələyərək ondan pul tələb ediblər. L.S. və İftixar Ağayev axundun qarşısına şərt qoyublar ki, ya 75 min manat pul verməli, ya da qadına ev almalıdır. E.Əfəndiyev həmin tələbləri yerinə yetirmədiyinə görə həmin şəxslər görüntüləri internetdə yayıblar.


İlham Əliyev 4 sərəncam, 3 fərman imzaladı - yenilənib\n15/09/2018 [00:05] - Siyasət (639)\nSərəncamda qeyd edilir: Bu istiqamətdə işlərin davam etdirilməsinin vacibliyini nəzərə alaraq, Azərbaycan Respublikası Konstitusiyasının 109-cu maddəsinin 32-ci bəndini rəhbər tutaraq qərara alıram:\n1. Bakı şəhərinin Bayıl, 20-ci sahə, Şıx qəsəbələrində formalaşan tullantı sularının nəql edilməsi, Bakı körfəzinə dənizkənarı zonadan tullantı sularının axmasının qarşısını almaq üçün Bayıl-Bibiheybət-Lökbatan kollektorunun inşası məqsədi ilə Azərbaycan Respublikası Prezidentinin 2018-ci il 22 yanvar tarixli 3593 nömrəli Sərəncamı ilə təsdiq edilmiş “Azərbaycan Respublikasının 2018-ci il dövlət büdcəsində dövlət əsaslı vəsait qoyuluşu (investisiya xərcləri) üçün nəzərdə tutulan vəsaitin bölgüsü”nün 1.84-cü bəndində göstərilmiş məbləğin 3,0 (üç) milyon manatı "Azərsu" Açıq Səhmdar Cəmiyyətinə ayrılsın.\nİlham Əliyev Azərbaycan Respublikası Prezidentinin “Azad iqtisadi zonalar yaradılması işinin sürətləndirilməsi haqqında” 2017-ci il 31 may tarixli 2940 nömrəli Sərəncamında dəyişiklik edilməsi barədə sərəncam imzalayıb.\nAzərbaycan Respublikası Prezidentinin 2014-cü il 9 sentyabr tarixli 248 nömrəli Fərmanı ilə təsdiq edilmiş “15 yaşı tamam olmamış Azərbaycan Respublikası vətəndaşının fərdi identifikasiya kartı haqqında” Azərbaycan Respublikası Qanununun tətbiqi barədə Əsasnamə”də dəyişiklik edilməsi haqqında;\nAzərbaycan Respublikası Prezidentinin 2013-cü il 23 oktyabr tarixli 3 nömrəli Fərmanı ilə təsdiq edilmiş “Azərbaycan Respublikası vətəndaşının şəxsiyyət vəsiqəsi haqqında” Azərbaycan Respublikası Qanununun tətbiqi barədə Əsasnamə”də dəyişiklik edilməsi haqqında;\nPrezident İlham Əliyev “Azərbaycan” qəzetinin əməkdaşlarına “Əməkdar jurnalist” fəxri adının verilməsi haqqında sərəncam imzalayıb.\nAzərbaycan Respublikasında milli mətbuatın inkişafındakı xidmətlərinə görə “Azərbaycan” qəzetinin aşağıdakı əməkdaşlarına “Əməkdar jurnalist” fəxri adı verilsin:\nPrezident İlham Əliyev “Azərbaycan” qəzeti əməkdaşlarının “Tərəqqi” medalı ilə təltif edilməsi haqqında sərəncam imzalayıb.\nAzərbaycan Respublikasında milli mətbuatın inkişafındakı xidmətlərinə görə “Azərbaycan” qəzetinin aşağıdakı əməkdaşları “Tərəqqi” medalı ilə təltif edilsin:\nVəliyev Elçin Vaqif oğlu”.


Ali məktəb tələbələri üçün YENİLİK » Median.Az - Bütün xəbərlər bir ünvanda\nQeyd edək ki, tədris ili iki semestrdən (payız və yaz) ibarətdir. Bundan əlavə, yay tətili müddətində 6 (altı) həftədən çox olmayaraq yay semestri də təşkil oluna bilər. Yay semestri akademik borcların ləğv edilməsi, fənlərin prerekvizitliyi gözlənilməklə, humanitar fənlər bölümünə daxil olan və ali təhsil müəssisəsi və AMEA tərəfindən müəyyən edilən seçmə fənlərin kreditlərinin qazanılması, müvəffəqiyyət qazanılan fəndən qiymətin yüksəldilməsi və ali təhsil müəssisəsinin təklif etdiyi ayrı-ayrı fənlər üzrə digər ali təhsil müəssisələrinin tələbələri və AMEA-nın magistratura səviyyəsinin tələbələrinə, həmçinin AMEA-nın təklif etdiyi ayrı-ayrı fənlər üzrə ali təhsil müəssisələrinin magistratura səviyyəsinin tələbələrinə müvafiq kreditlər qazanmasına şəraitin yaradılması məqsədləri ilə təşkil olunur. Yay semestri yaz semestri başa çatdıqdan sonra təşkil olunur və onun başlanma müddəti ali təhsil müəssisəsi və AMEA tərəfindən müəyyən edilir. Yay semestrinin (nəzəri təlim və imtahanlar) müddəti 6 həftədir (xüsusi təyinatlı ali təhsil müəssisələri istisna olmaqla). İmtahan müddəti 1 həftədən artıq olmamaqla, yay semestrinin sonuncu həftəsində təşkil edilir.//bizimyol.infoскачать dle 11.3\n843 15.06.17 15:20


“Turan Tovuz”un sabiq prezidentlərindən alqışalayiq addım » Football-plus.az\n29 mar 22:26olke\nVidadi Əhmədov özünə məxsus ərazidə yataqxana tikilməsini istədi\nTovuzda FİFA və UEFA-nın maliyyə dəstəyi, AFFA-nın təşəbbüsü ilə Futbol Akademiyasının fəaliyyətə başlayacağı ilə bağlı qərar veriləndən sonra qərb futbolunda müəyyən canlanma yaşanmağa başlayıb. Tovuzda yaşayan iş adamları bölgədə Avropa standartlarına cavab verən Futbol Akademiyasının açılacağını, rayonun yenidən ölkənin “futbol məbədləri”ndən birinə çevriləcəyini nəzərə alaraq, bu işə öz töhfələrini verməyi lazım biliblər. Məsələn, “Turan”ın sabiq prezidenti Yaşar İbrahimov Tovuz stadionunun təsisçiliyindən imtina edib. Bir neçə il əvvələ qədər klubun rəhbəri postunu tutan bu şəxs öz istəyi ilə arenadan əlini çəkib. O, bunun qarşılığında “Turan Tovuz”a heç bir tələb irəli sürməyib. Onun əsas istəyi “qırmızı-ağlar”ın əvvəlki şöhrətini özünə qaytarmasıdı.\nYaşar bəydən sonra qərb təmsilçisinin daha bir sabiq prezidenti kluba jest etməyi lazım bilib. Söhbət “Turan”ın tarixinə adını qızıl hərflərlə yazdırmış Vidadi Əhmədovdan gedir. Kluba yaxın mənbələrdən əldə etdiyimiz bilgiyə görə, Əhmədov yeni təşəbbüslə çıxış edib. Tovuz İcra Hakimiyyətinin nümayəndələri ilə bir araya gələn tanınmış iş adamı AFFA-nın dəstəyi ilə rayonda yaradılacaq Futbol Akademiyasına kömək göstərmək istədiyini bildirib. Vidadi bəy stadionun yaxınlığında yerləşən və ona məxsus olan ərazidə öz hesabına məşq meydanları salmaq və ikimərtəbəli yataqxana tikmək fikrində olduğunu söyləyib.\nYeri gəlmişkən, onu da qeyd edək ki, Vidadi bəyin oğlu İbrahim Əhmədov SOCAR-ın İctimaiyyətlə Əlaqələr və Tədbirlərin Təşkili İdarəsinin rəis müavini vəzifəsində çalışır.\nNadir Nəbiyevə daha bir vəzifə verildi “Turan Tovuz” baş məşqçi ilə yolları ayırır Tovuzda həm təqdimat, həm də prezident seçkisi oldu “Turan” adının yaradıcısı dünyasını dəyişdi Vidadi Əhmədov 25 il əvvələ qayıtdı


“Azərbaycan Mədəniyyəti” sosial platforması və Qeyd İctimai birliyi - FOTOLAR\nDoğru.az xəbər verir ki, dekabr Qeyd İctimai Birliyi ilə Azərbaycan Mədəniyyəti sosial platforması onlayn formada Könüllülər gününə həsr edilmiş tədbir keçirtdi.\nQeyd İctimai Birliyinin sədri Tural Nurməmmədov könüllüyün könül işi olduğunu bildirərək bütün könüllüləri təbrik etdi və gələcək fəaliyyətlərində hər zaman böyük templə çalışmağı tövsiyyə edərək uğurlar arzuladı.\n“Azərbaycan Mədəniyyəti” sosial platformasınınn sədri Elnurə Cəfərzadə də dövlətin parlaq gələcəyinin məhz gənclərdən asılı olduğunu bildirərək bu amal uğrunda çalışan bütün könüllülərə gələcək fəaliyyətində uğurlar arzuladı.\nOnlayn görüşdə digər ölkələrin könüllü gəncləri də iştirak etdi. “Gənc Diplomatiya Forum”unun yaradıcısı və sədri Musavar Tanoli də həmin gənclər sırasında idi Pakistandan qatılan fəxri qonaq Musavar bəy könüllülər gününə həsr olunmuş tədbir təşkil olunduğuna görə təşkilatçılara təşəkkürünü bildirdi. Daha sonra gənclərin belə bir ülvi amal uğrunda bütün dünyada könüllü fəaliyyət göstərərək xidmətlərinin əvəz olunmazlığından danışaraq gənclərimizə böyük bir motivasiya oldu.\nDaha sonra görüş “Azərbaycan Mədəniyyəti” sosial platformasının solistlərinin ifaları ilə davam etdi.\nRusif Abdullayev – 101 rəqsi, Xalabacı rəqsi tarda\nTacir Əliyev – Dilkeş:Kim sevməzsə öz yurdunu\nNovruz Qasımov- Külək mahnısı Əliağa Vahidin segahı üstə\nSelin Firouzi – Canımızla bağlıyıq, Çırpınırdı Qara dəniz\nTelman Əsədzadə – Xudayar təsnifi\nMəhəmməd Səfərov – Şuşanın dağları\nSərxan Əliyev – Şən Azərbaycan\nSonda tədbirə qoşulan gənclər bu formatda keçirilən musiqili görüşdən çox məmnun qaldıqlarını bildirdilər.


Onlayn reklam Bakida\nElan nömrəsi: 608693\nSalam xanımlar və bəylər sizə onlayn reklam işi təklif edirəm.\nTəcrübə önəmlidi. Satış etmək bacarığı olmalıdı. Elektron məhsulların reklamın edəcəksiz. Reklam etdiyiniz məhsulun 15%-i sizindir. Siz reklam edəcəksiniz biz çatdıracıyıq. Çox aktiv olsaz daha çox gəlir əldə edə bilərsiniz.İş evdən idarə olunur.Məhsulu satdıqdan sonra pulu nə vaxt istəsəz ala bilərsiniz. Kart hesabı arzu olunandır. Əlavə məlumat üçün yalnız whatsappa yazın..\nBaxılıb: 91 , Tarix: 13.08.2020 Göndər\nBağçaya mühafizə tələb olunur\nTəqaüddə olan hərbçilərə iş imkanı\nev alqi satqisi ev elanlari eco slim bakida evler cam balkon peyk ustasi bakcell nomreler kredit telefonlar ilkin odenissiz lalafo.az avtomobil kombi ustasi kondisioner ustasi kurslar usaq baxcasi baxcaya daye teleb olunur buzovnada kiraye evler baxcaya yaxin telefon ekranlari avto icare tezbazar.az


“Naxçıvan qadınlarının sahibkarlıq fəaliyyəti: əzmkarlıqdan nailiyyətə” mövzusunda tədbir - serqqapisi.az\n“Naxçıvan qadınlarının sahibkarlıq fəaliyyəti: əzmkarlıqdan nailiyyətə” mövzusunda tədbir\nNəşr edilib 31.05.2019 09:06 |\nMayın 30-da Naxçıvan Biznes Mərkəzində Naxçıvan Muxtar Respublikasında 2019-cu ilin “Ailə təsərrüfatları ili” elan olunması ilə əlaqədar “Naxçıvan qadınlarının sahibkarlıq fəaliyyəti: əzmkarlıqdan nailiyyətə” mövzusunda tədbir keçirilib. Əvvəlcə tədbir iştirakçıları ümummilli liderimiz Heydər Əliyevin Naxçıvan şəhərinin baş meydanında əzəmətlə ucalan abidəsi önünə gül dəstələri qoyub, Heydər Əliyev Muzeyini ziyarət ediblər.\nTədbiri giriş sözü ilə açan Naxçıvan Muxtar Respublikası Ailə, Qadın və Uşaq Problemləri üzrə Dövlət Komitəsinin sədri Ramilə Seyidova çıxışında vurğulayıb ki, yaradılan şərait nəticəsində bu gün muxtar respublikada fəal əməklə məşğul olan və iqtisadiyyatın müxtəlif sahələrində işləyən əhalinin 33 faizini qadınlar təşkil edir.\nQeyd olunub ki, muxtar respublikada qadınların ilkin sahibkarlıq fəaliyyətinə cəlb edilməsi, yeni iş yerlərinin yaradılması istiqamətində keçirilən çoxsaylı tədbirlərin nəticəsində hazırda muxtar respublikada, ümumilikdə, 5527 qadın sahibkarlıq fəaliyyəti ilə məşğuldur. Bu gün qadınların, xüsusən aztəminatlı, sağlamlıq imkanları məhdud qadınların da sahibkarlıq fəaliyyətinə təşviq edilməsi üçün muxtar respublikada müxtəlif beynəlxalq layihələr həyata keçirilir. Növbəti layihə çərçivəsində yaradıcılığa və ya istehsala meyilli 250-dən çox sahibkar qadın keçirilən təlimlərə cəlb olunub.\nKomitə sədri bildirib ki, ailə təsərrüfatlarının inkişaf etdirilməsi ilə bağlı həyata keçirilən tədbirlər nəticəsində hazırda 1022 ailə təsərrüfatı başçısından 177-si qadındır.\nAzərbaycan Respublikası Ailə, Qadın və Uşaq Problemləri üzrə Dövlət Komitəsinin sədri Hicran Hüseynova çıxışında qadınlarımızın iqtisadi hüquqlarının daha da güclənməsinə mühüm töhfə olan bugünkü konfransın keçirilməsinə yaratdığı şəraitə görə Naxçıvan Muxtar Respublikası Ali Məclisinin Sədri cənab Vasif Talıbova minnətdarlığını bildirib. O vurğulayıb ki, Azərbaycanda siyasi, iqtisadi, sosial-mədəni və humanitar sahələrdə görülən işlər Naxçıvan Muxtar Respublikasında da öz əksini tapmaqdadır. Əldə edilən nailiyyətlər isə, hər şeydən əvvəl, sakinlərin rifahının yaxşılaşdırılmasına xidmət edir.\nHicran Hüseynova deyib ki, Naxçıvan Muxtar Respublikası Ali Məclisinin Sədri cənab Vasif Talıbovun qayğısı nəticəsində muxtar respublikada hər bir vətəndaşın sosial müdafiəsi güclənib və onlar üçün bərabər şərait yaradılıb.\nVurğulanıb ki, bu gün Naxçıvan qadınlarının sosial və iqtisadi həyatda çox aktiv iştirak etməsi bizi sevindirir. Xüsusilə də aztəminatlı və sağlamlıq imkanları məhdud ailələrin üzvü olan qadınlar arasında özünüməşğulluğun təmin edilməsi sahəsində görülən işlər təqdirəlayiqdir.\nKomitə sədri qeyd edib ki, ölkə üzrə fərdi sahibkarlığın artan dinamikasını muxtar respublikada da görürük. Naxçıvanda işgüzar, aktiv qadınların sayı ildən-ilə artır. Onlar gələcəkdə daha böyük uğurlara nail olacaqlar.\nTədbirdə Naxçıvan Muxtar Respublikası Ali Məclisi Aparatının Humanitar siyasət məsələləri və ictimai təşkilatlarla iş şöbəsinin müdiri Surə Seyid çıxış edərək bildirib ki, Azərbaycanda əsası ümummilli lider Heydər Əliyev tərəfindən qoyulan dövlət qadın siyasəti qadınların cəmiyyətdəki statusunun və rolunun yüksəldilməsi ilə nəticələnib. Bu siyasət muxtar respublikada da uğurla davam etdirilir. Ali Məclis Sədrinin diqqət və qayğısı nəticəsində muxtar respublikada qadınların fəaliyyəti üçün hər cür şərait yaradılıb.\nDiqqətə çatdırılıb ki, müasirləşən və inkişaf edən muxtar respublikamızda qadınların ictimai-siyasi və sosial-mədəni həyata daha fəal cəlb olunması iqtisadiyyatın və sahibkarlığın da inkişafına təkan verir. Qadınlara hüquqi, texniki və maliyyə yardımlarının göstərilməsi, güzəştli kreditlərin verilməsi istiqamətində mühüm addımlar atılır, əlverişli hüquqi baza qurulur. Nəticə etibarilə, qadınların iqtisadi təşəbbüskarlığının artması, mikro, kiçik və orta biznesdə geniş təmsil olunması məşğulluğun təmin edilməsi baxımından böyük əhəmiyyət kəsb edir. Qadın sahibkarlığın inkişafı, bunun üçün stimullaşdırıcı mexanizmlərin işlənib hazırlanması Naxçıvanda qadınların öz potensiallarının reallaşdırılması imkanlarını əhəmiyyətli dərəcədə artırıb.\nBildirilib ki, bu gün ölkəmizdə formalaşan müasir ailə institutu milli dəyərlər sisteminin daşıyıcısı kimi cəmiyyətin inkişafında da əvəzsiz rol oynayır. Ailə biznesinin bir forması olan ailə təsərrüfatlarının yaradılması yeni dövrün iqtisadi mexanizmi kimi xüsusi əhəmiyyət kəsb edir. Bu baxımdan Naxçıvanda hər il ənənə halını almış “Ailə təsərrüfatı məhsulları” festivalının keçirilməsi, 2019-cu ilin muxtar respublikada “Ailə təsərrüfatları ili” elan edilməsi ailələrin iqtisadi vəziyyətinin yaxşılaşdırılmasına xidmət edən, özünüməşğulluğun və sahibkarlığın inkişafına yönəlmiş mühüm addımlardan biridir.\nNaxçıvan Muxtar Respublikası Ali Məclisi Aparatının Humanitar siyasət məsələləri və ictimai təşkilatlarla iş şöbəsinin müdiri Surə Seyid bildirib ki, “Ailə təsərrüfatları ili”ndə həyata keçirilən tədbirlər muxtar respublikamızda ailə biznesinin inkişafına, qadınların iqtisadi potensialının artmasına, diyarımızın gələcək iqtisadi tərəqqisinə öz töhfəsini verəcəkdir.\nTədbirdə Naxçıvan Muxtar Respublikası Maliyyə Nazirliyi yanında Maliyyə Tədris Mərkəzinin direktoru, iqtisad üzrə fəlsəfə doktoru Sevinc Cabbarova, “Zümrüd Geyim” Məhdud Məsuliyyətli Cəmiyyətinin direktoru Mehrəngiz Əkbərova, ailə təsərrüfatçısı Sürəyya Quliyeva çıxış ediblər.\nSonra Naxçıvan Muxtar Respublikasının Ailə, Qadın və Uşaq Problemləri üzrə Dövlət Komitəsinin sədri Ramilə Seyidovaya ailə, qadın və uşaq siyasətinin həyata keçirilməsi sahəsindəki fəaliyyətinə görə Azərbaycan Respublikası Ailə, Qadın və Uşaq Problemləri üzrə Dövlət Komitəsinin xatirə medalı təqdim olunub. Muxtar respublikanın bir qrup fəal qadın sahibkarına isə komitənin diplomları təqdim edilib.\nNaxçıvan televiziyasının hazırladığı “Dünənimizdən bu günə: iqtisadiyyatımız və qadınlar” mövzusunda filmin nümayişindən sonra tədbir iştirakçıları Naxçıvan Biznes Mərkəzində yerli istehsal məhsullarının sərgisi ilə tanış olublar.


Çin Yüksək keyfiyyətli yüngül çəki boyun və çiyin masajı istehsalçıları və təchizatçıları - SKG INNO\nEv > Məhsullar > Boyun və Çiyin Masajçısı > LightWeight Boyun və Çiyin Masajçısı\nÖzümüzü və ixtiramızı bazarda geniş şəkildə ortaya çıxarmaq üçün SKG, məhsullarımızı təmsil etmək üçün 3000 -dən çox gənc ulduzu və məşhuru işə götürdü, buna görə də insanlar daha yaxşı bir məhsula layiqdirlər, hər bir məhsulumuz ulduzdur. Şirkət həmişə müştəri tələbatına və İstedadlara hörmət, güclərini daim artırmaq, xidmət səviyyəsini və keyfiyyətini artırmaq. Aşağıdakılar LightWeight Boyun və Çiyin Masajçısı ilə tanışlıqdır, bunu daha yaxşı başa düşməyinizə ümid edirəm.\nBu LightWeight Boyun və Çiyin Masajçısı (Model: T5) 2021 -ci ilin aprelində yeni buraxılmış bir məhsuldur, yalnız səthə təsir edən ənənəvi fiziki masaj boyun və çiyin masajçısı ilə müqayisədə inqilabi və yeni bir dizayndır. gəzdirmək üçün böyükdür və simsiz deyil.\nƏn böyük istehsalçı bazarda 1stLightWeight Boyun və Çiyin Masajçısı təqdim etdiyi üçün istehsal keyfiyyətimiz ən yüksək 1 səviyyəli keyfiyyətə nəzarət standartıdır: AQL Level-II (Critical = 0, Major = 1.5, Minor = 2.5), GB2828.1-2012 .\nS: T5 LightWeight Boyun və Çiyin Masajının satışı necədir?\nS: T5 LightWeight Boyun və Çiyin Masajçısı üçün sertifikat nədir?\nSeksual Tags: LightWeight Boyun və Çiyin Masajçısı, Topdan, Xüsusi, Çin, Ən Yeni, Keyfiyyət, Moda, İstehsalçılar, Təchizatçılar, Fabrika, Markalar, Çin istehsalı, CE


Azerbaycanın qehremanları – Video - Azadliq Xeber\nAzerbaycanın qehremanları – Video\nMay ayının 19-da Bakıda baş verən faciəyə heç kim biganə qala bilmədi. Böyüklü kiçikli hamı ölənlərə üzülür, yaralılar üçün dua edir, günahkarları qınayır və onların cəzalanmasını gözləyir….\nBu faciədə xilasedicilər, polislərlə yanaşı sadə insanlar belə qorxmadan canlarını təhlükəyə atdılar, alovlanan binada qalanların xilası üçün canla-başla, qorxmadan çalışdılar.\nƏn əsası özlərini itirməyib vaxtında düzgün qərar verərək insanlara kömək etdilər. ANS TV-də yayımlanan “Düzbucaq” qəhərəmanlarımızı sizə təqdim edir.\nGünün qəhrəmanlarından biri 21 yaşlı Kamran Babayevdir. O tikintidə fəhlə işləyir. Bina yanmağa başlayanda qıraqdan dayanıb təlaş içində binaya baxanların arasından qaçıb binaya girib və bir neçə insanı xilas edib. Hətta bunun üçün liftin şaxtasındakı trosla yuxarı qalxdığını deyir. Özünün də ayaqları və əlləri yanıb.\nŞahin Şahverdiyev – Fövqəladə Hallar Nazirliyinin xilasedicisi. Bu oğlan həm də təvazökardır. O, deyir bu mənim vəzifə borcumdur. “Və bütün əməkdaşlarımız əlindən gələn köməyi edib. Mənim etdiyim heç də şücaət deyil”.\nSamir Hüseynov – şəxsi maşını ilə su daşımaqla yanğını söndürməyə kömək olub.\nAzərbaycan polisi də yanğında xilasedicilərlə çiyin-çiyinə olub. Polis Şahin Qocayev də 4 nəfərin həyatını xilas edib. Özü də zəhərlənib və xəstəxanaya yerləşdirilib.


Qabriel Qarsia Markez - Yarpaq Fırtınası / The Leaf Storm » Qadin.Net ~ İlk milli qadın portalı... Azərbaycan xanımlarına...\nQabriel Qarsia Markez - Yarpaq Fırtınası / The Leaf Storm\nLatın Amerikası ədəbiyyatı dediyimiz zaman ağlımıza gələn ilk adlardan biri Markezdir. O həmçinin magik realizm cərəyanının da ustadlarından sayılır. Markez əsərlərində həqiqət ilə xəyalı öz sehirli qələmi ilə elə ustalıqla qarışdırıb oxucuya təqdim edir ki, oxucu həqiqət ilə xəyalın sərhədini müəyyənləşdirməkdə çətinlik çəkir. Əslində Markezin əsərlərini diqqətlə oxuyarsaq həqiqətdən uzaq heç bir şey olmadığını görərik. Yəni, bu bir az da oxucunun məharətinə bağlıdır. Yazıçının ustalığı da bundadır: Sehirli bir dünya yaradaraq həqiqətləri bu dünyanın bir parçası kimi oxucuya təqdim edir və ən əsası qəbul etdirməyi bacarır.\nBundan əvvəl yazıçının bir neçə kitabını oxumuşdum. Amma "Yarpaq Fırtınası" Markezin ilk nəşr olunan kitabıdır. 1955-ci ildə nəşr olunan bu uzun hekayədə hadisələr yazarın digər kitablarından tanıdığımız xəyali Makondo qəsəbəsində cərəyan edir. Yazıçı Makondodan ilk dəfə bu kitabında bəhs edir. Markezin "Yarpaq Fırtınası"nı digər əsərlərinə, xüsusilə də "Yüz İlin Tənhalığı"na hazırlıq məqsədi ilə yazdığı, bir növ bünövrə rolu oynadığı da iddia edilir.\nİlk olaraq əsərin adının - "Yarpaq Fırtınası"nın bir metafor olduğunu qeyd etmək istəyirəm. Əsərdə tez-tez bir banan şirkətinin savurub gətirdiyi çör-çöpdən bəhs edilir. Bu banan şirkətinin adına "Yüz İlin Tənhalığı"da da tez-tez rast gəlirik. Banan şirkətinin yaratmış olduğu yarpaq fırtınası Makondoya çürümüş banan qoxusu, çör-çöplə yanaşı vətəndaş müharibəsi, onun səbəb olduğu miqrantlar, narahatlıq və bir çox başqa şeylər də gətirmişdi\nBir az araşdırdığımız zaman əsərdə haqqında danışılan bu hadisələrin tarixi həqiqətlərə söykəndiyini öyrənmiş oluruq. Latın Amerikası ədəbiyyatın digər simalarından biri İzabel Allende Markez haqqında boş yerə "Bizə tariximizi geri verdi" deməyib. Markezin kitablarında bəhs etdiyi banan kompaniyası tarixdə həqiqətən də mövcud olmuş və Latın Amerikası ölkələrinin sosial və iqtisadi həyatında böyük təsirə sahib, həyata keçirdiyi ağır iş rejimi, fəaliyyət göstərdiyi ölkələrdəki siyasi rejimə müdaxiləsi ucbatından "banan respublikası" terminiylə xatırlanan United Fruit Company'dən başqası deyil. "La Violencia" adlandırılan vətəndaş müharibəsi dönəminin başlamasına səbəb kimi də banan şirkətinin işçiləri ilə ordu qüvvələri arasında yaşanmış qarşıdurma göstərilir.\nLatın Amerikası ölkələrinin müstəqilliyini müdafiə edən bir çox yazıçı kimi Markez də əsərlərində bu hadisələrə yer vermişdir.\nRomanın məzmunundan bir az uzaqlaşdım, amma əsəri daha yaxşı anlamaq üçün bu siyasi və tarixi hadisələrdən də xəbərdar olmalıyıq. "Yarpaq Fırtınası"nda yazıçı qəribə bir həkimin ölümünü və keçirilməməli olan dəfn mərasimini üç şəxsin dilindən danışır. Gah bu günə gah keçmişə gedib-qayıdan həmin obrazlar bir hadisəni üç fərqli pəncərədən, üç fərqli baxış açısı ilə oxucuya göstərir. Həkimə verdiyi sözü yerinə yetirməyə çalışan keçmiş polkovnik, atasının istəyinə görə dəfn mərasimində iştirak edən qızı İzabel və onun balaca oğlu - Markez sürətli keçidlər vasitəsilə fərqli bir texnikadan istifadə edərək bu üç şəxsin dilindən yarım saatlıq bir hadisənin içində uzun bir keçmişi oxucuya çatdırır. Bəs Markez bu qəribə hekayə ilə oxucusuna nə demək istəyir?! Əlbəttə hər kəs fərqli nəticə çıxara bilər. Mənə görə bütün əsərlərinə hopmuş olan əbədi tənhalıq hissini burada da görməmək mümkün deyil. Yenə özümüzə bu sualı veririk; görəsən kim daha tənhadır? Bir ömür boyu hərəkətlərini heç kimin anlamadığı qəribə həkim, yoxsa ona verdiyi sözü yerinə yetirmək üçün cəmiyyətin qınağına qarşı durmağa hazır olan yaşlı polkovnik? Bəlkə də illər öncə qatarla yola saldığı həyat yoldaşını bir daha görməyən İzabel... Markez hər dəfə beynimdə cavabsız suallar qoymağı bacarır.\nNəticə etibarilə əgər Markez oxumaq istəyirsinizsə bu kitabla başlayın və yazılma ardıcıllığı ilə Makondodan bəhs edən digər kitabları da oxuyun. Beləcə daha faydalı bir mütaliə sürəci keçirmiş olarsınız. Asan oxunmasa da Markez oxumağın zövqü əvəzolunma\nMüəllif : Aybəniz\n"Yüz ilin tənhalığı" nı oxumuşam\n18 yanvar 2017 23:14\nMeqaleniz maraqlıdır telekkürler\n15 yanvar 2017 23:47


“ABŞ vətəndaşı orta hesabla Meksika vətəndaşından 7 dəfə varlıdır. Amerikalı Peru və ya Mərkəzi Amerika vətəndaşlarından 10 dəfə, Səhraaltı Afrika sakinlərindən 20 dəfə, Mali, Efiopiya və Sierra Leone vətəndaşlarından 40 dəfə varlıdır. Söhbət təkcə ABŞ-dan getmir. Avstraliya, Yaponiya, Yeni Zelandiya, Sinqapur, Cənubi Koreya və Tayvan sakinləri dünyanın digər məkanlarında yaşayan insanlardan qat-qat firavan həyat tərzinə malikdir,” Daron Acemoğlu və Ceyms Robinson yazırlar. “ABŞ-ın Arizona ştatının Noqales şəhəri ilə həmsərhəd Meksikanın Sonora ştatının eyniadlı Noqales şəhərindən xeyli varlı olmasının səbəbi sadədir: Çünki sərhədin iki tayında tamamilə fərqli təsisatlar mövcuddur – həmin bu təsisatlar amerikalılar üçün bir qrup həvəsləndirici amillər yaradır ki, onlar Meksikada yoxdur.”\nABŞ-ın Noqales şəhərinin Meksikanın eyniadlı şəhərindən xeyli varlı olmasının səbəbi sadədir - çünki sərhədin iki tayında tamamilə fərqli təsisatlar mövcuddur.\nAlim olaraq müəlliflərin başlıca məqsədi cəmiyyətin iflasının diaqnozunu düzgün müəyyən etməkdir. Bu xüsusda onlar Misir kimi ölkələrin problemlərini adətən müxtəlif fərdi amillərlə izah etməyə çalışan analitiklərin yaxud akademiklərin sosial nəzəriyyələrini rədd edirlər. Bəziləri Misirin yoxsul olmasına görə ölkənin coğrafi mövqeyini, biriləri kifayət qədər resursun yaxud yağışın olmamasını, digərləri isə mədəniyyəti və ya dini önə çəkir. Başqaları hətta Misiri idarə edən zümrənin nə etmək lazım olduğunu bilmədiyini iddia edir. Onların aləmində Misirin necə idarə olunmasının, ölkənin siyasi quruluşunun az qala problemlərə dəxli yoxdur. “Bu kitabda biz izah edirik ki, Misir haqda ən düzgün təsəvvür akademiklərə və şərhçilərə yox, Təhrir meydanına çıxmış etirazçılara mənsubdur. Əslində, Misir ona görə yoxsuldur ki, kiçik bir elita cəmiyyəti elə istiqamətləndirib ki, nəhəng kütlələrin hesabına özü bəhrələnsin.” Acemoğlunun və Robinsonun müşahidəsinə əsasən, sadə Misir xalqı bu oyunda udan və uduzanların kim olduğunu hamıdan yaxşı dərk edir.\nƏslində, Misir ona görə yoxsuldur ki, kiçik bir elita cəmiyyəti elə istiqamətləndirib ki, nəhəng kütlələrin hesabına özü bəhrələnsin.\nBir millət – iki dövlət: Cənubi Koreyanın "Hyundai" şirkəti Şimali Koreyada aclıq qurbanlarına yardım göndərir.\nUğurlu cəmiyyətlərdə o adamlar ki, yaxşı ideyalara sahibdirlər, onlar bizneslər aça bilir, işçilər məhsuldarlıqlarının ən çox olduğu sahəyə üz tutur və daha səmərəli firmalar səmərəsizləri əvəzləyə bilirlər.\nŞimali Koreya cəlbedici təsisatların əksini təcəssüm etdirən istismarçı təsisatların bariz nümunəsidir. Bu növ təsisatlar hakimiyyəti bir qrup adamın əlində cəmləşdirməklə və iqtidara olan məhdudiyyətləri aradan qaldırmaqla kiçik bir elitanın cəmiyyətin hesabına varlanmasına və onu istismar etməsinə zəmin yaradır. İstismarçı iqtisadi təsisatlar təbii olaraq istismarçı siyasi təsisatları müşayiət edir. “İstismarçı iqtisadi və siyasi təsisatlar arasında olan bağlılıq bir çevrə yaradır,” Acemoğlu və Robinson yazırlar. “Siyasi təsisatlar yalnız hakimiyyətə nəzarət edən elita qarşısında heç bir maneə olmayacaq iqtisadi təsisatlar qurmağa imkan verir. Bu mexanizm həmçinin elitaya gələcəyin siyasi təsisatlarını və onların təkamülünü formalaşdırmaq səlahiyyəti verir. Öz növbəsində elitalar siyasi hakimiyyətlərini bir qədər də gücləndirir və var-dövlətlərini çoxaldırlar.”\nİstismarçı cəmiyyətdə siyasi təsisatlar yalnız hakimiyyətə nəzarət edən elita qarşısında heç bir maneə olmayacaq iqtisadi təsisatlar qurmağa imkan verir.\nFərqli təsisatların millətin firavanalığına fərqli təsirləri var. Söhbət var-dövlətin necə paylaşmasından, kimin söz sahibi olmasından gedir.\nİstismarçı təsisatlar cəmiyyətdə nəhəng qeyri-bərabərliklər yaradır və hakimiyyətdə olanlara böyük sərvət və hüdudsuz səlahiyyətlər bəxş edirlər ki, bu, davamlı ixtilafa yol açır.\nVarlı millətlər ona görə varlıdırlar ki, ötən 300 il ərzində hansısa məqamda cəlbedici təsisatlar yaratmağa nail olublar. Bu da öz növbəsində yeni və daha geniş miqyasda cəlbedici təsisatların yaranmasına gətirib çıxarıb. Məsələn, İngiltərə 1688-ci il İnqilabından dərhal sonra bir gündə demokratiyaya çevrilmədi. Ancaq əhalinin kiçik kəsiminin belə hakimiyyətə çıxışı sonrakı dönəmlərdə demokratiyanın daha geniş təbəqələrə yayılmasına yol açdı. Digər tərəfdən istismarçı təsisatlar əks tendensiyaya təkan verir və ölkədə vətəndaş müharibəsi təhlükələrini artırır. “İstismarçı təsisatlar cəmiyyətdə nəhəng qeyri-bərabərliklər yaradır və hakimiyyətdə olanlara böyük sərvət və hüdudsuz səlahiyyətlər bəxş edirlər ki, bu da bir çoxlarında bu nemətləri öz zülmkarlarının əllərindən zorla almağa istək yaradır,” müəlliflər yazır. Belə olan halda istismarçı təsisatlar təkcə yeni rejimin əsasını yox, həm də daha istismarçı rejimin əsasını qoyur və daxili ixtilafların davam etməsinə yardımçı olurlar. “Bu isə öz növbəsində anarxiyaya, dövlətin iflasına, siyasi xaosa yol açaraq iqtisadi firavanlığa olan ümidləri puç edir,” Acemoğlu və Robinson xəbərdarlıq edir.


“Onlar alpinistləri axtarmağa deyil, şəkil çəkdirməyə gəlirlər” – İtənlərin tapılmaması iki nazirliyi üz-üzə qoydu – Yenicag.Az\nAna Səhifə Gündəm “Onlar alpinistləri axtarmağa deyil, şəkil çəkdirməyə gəlirlər” – İtənlərin tapılmaması iki nazirliyi üz-üzə qoydu\n"Onlar alpinistləri axtarmağa deyil, şəkil çəkdirməyə gəlirlər" - İtənlərin tapılmaması iki nazirliyi üz-üzə qoydu\nYeni Çağ Media Qrupu – Yanvar 02, 2018 - 20:04\nMəlum olduğu kimi, “Gilavar” hava və ekstrim idman klubunun üzvü olan 3 alpinist – Babur Hüseynov, Namin Bünyatov və Fəridə Cəbrayılzadə 23 dekabr 2017-ci il tarixində Quba rayonunun Xınalıq kəndindən Tufandağ istiqamətində yürüşə çıxıb, ancaq geri qayıtmayıb.\nYenicag.az xəbər verir ki, bir həftədir Fövqəladə Hallar Nazirliyinin əməkdaşları onları tapmaq üçün axtarış işləri aparsalar da, alpinistlərin izinə rast gəlinməyib. Bu da onların yaxınlarının və cəmiyyətin əsəblərini tarıma çəkib, hər kəs narahatdır. Bu narahatlığı daha da artıran sosial şəbəkələrdə axtarışa qoşulan könüllülərin adından paylaşılan məlumat oldu. Məlumatda Fövqəladə Hallar Nazirliyinin (FHN) Şimal Regional Mərkəzində yaradılan qərargaha rəhbərlik edən Mərkəzin rəisi, polkovnik Şahin Mirzəyevin axtarış işlərində səhlənkarlıq etdiyi, axtarış müddətini qəsdən uzadaraq yeyintiyə yol verdiyi və digər xoşagəlməz hallar olduğu deyilir. Ancaq məlumatlarda diqqət çəkən məqam FHN-in işinin israrla tənqid, Ekologiya və Təbii Sərvətlər Nazirliyinin (ETSN) tərif edilməsidir. Yəni medalın o biri üzü də var… Ancaq ortada çox həssas bir durum var, gündəm hansı nazirliyin daha yaxşı fəaliyyət göstərməsi yox, 3 alpinistin həyatıdır.\nElə bizim də bu narahatlıqla apardığımız kiçik araşdırma nəticəsində məlum oldu ki, iki nazirlik axtarışları birgə aparır. Daha doğrusu, axtarış bölgəsindən əldə etdiyimiz məlumata görə, ETSN digər nazirliyin işinə mane olmaqla məşğuldur. Məqsəd isə, FHN-in alpinistlərin izini tapmağının qarşısını almaq, nəticəni gecikdirməkdir. Məhz buna görə də ETSN-in axtarış yerində olan səlahiyyətli nümayəndəsi prosesdə nazirliyin əməkdaşlarının iştirak etməsinə, daha lazımlı texniki avadanlıqlardan istifadə olunmasına icazə vermir. Təəssüf ki, bu qarşıdurmada əsas məqsəd unudulub – 3 alpinisti tapmaq.\nXeber365.com həmçinin, yayılan informasiyların həqiqətə nə dərəcədə uyğun olub-olmadığını aydınlaşdırmaq üçün Şahin Mirzəyevlə əlaqə saxlayıb, suallarını ünvanlayıb.\n– Şahin bəy, hər kəs itkin düşmüş alpinistlərə görə narahatdır. Axtarışlar apardığınızı bilirik, ancaq bu barədə cəmiyyətə geniş məlumat verilmir. Üstəlik, doğru-olub olmadığını bilmədiyimiz xoşagəlməz informasiyalar yayılmaqdadır. Məsələnin əsli necədir, axtarışlarınız hansı istqamətdə, hansı gərginliklə aparılır?\n– Bu gün axtarışlardan bir həftə ötür. Bu bir həftə ərzində hər gün səhər saat 5-də oyanırıq, 6-da axtarışlara başlayırıq. Biz hər gün Tufan dağının zirvəsinə doğru yürüş edirik. Bütün yol boyu uçqun olan yerlərdə axtarışlar aparırıq. Aydın məsələdir ki, bizim qərargahdan Tufan dağının başına qalxmaq üçün 7-8 saat vaxt lazımdır. Onların ola biləcəyini güman etdiyimiz bütün yerləri axtarırırq. Öz təcrübəmizə əsasən təxmin edirik ki, harda, hansı istiqamətdə ola bilərlər.\nBizə axtarış haqqında heç bir anlayışı olmayan, yoldan keçənlər, yaxınlıqdakı kəndlərdə yaşayanlar da qoşulmaq istəyir. Ancaq biz onların axtarış qrupuna qoşa bilmərik. Çünki bu, bizim işimizə mane ola bilər, mən onda bilməyəcəm ki, itkin düşən alpinistləri axtarım, yoxsa nabələd adamların canının hayına qalım…\nYayılan informasiyalara da aydınlıq gətirəcəm. Yazırlar ki, biz könüllüləri qəsdən axtarışdan uzaqlaşdırırıq, ancaq elə deyil. Bir qrup insan var ki, məqsədi ancaq gəlib hansısa dərənin dibində, ya helikopterdə şəkil çəkdirib paylaşmaqdır ki, guya o da axtarışla məşğuldur. Guya dağa çıxmaq istədiklərini deyirlər, amma yarı yoldan qayıdırlar. Ancaq elə o adamların da təhlükəsizliyinə biz cavabdehik. Gedər o özü də uçquna düşər, ona birbaşa mən cavabdehəm. Onların heç bir texniki avadanlığı yoxdur. Gəlib ki, mən adi bir ayaqqabı ilə gedirəm axtarışa. Biz buna necə icazə verə bilərik? Qətiyyən olmaz.\n– Şahin bəy, nəyə əsasən axtarış prosesində yeyinti edə biləcəyiniz yazılır?\n– Ümumiyyətlə, bu prosesdə yeyinti etmək mümkün deyil, çünki ortada yeyiləcək vəsait yoxdur. Yalandan yazırlar ki, helikopterin yanacağına pul ayırırlar. Belə şey ola bilməz. Bu, bizim vəzifə borcumuzdur. Bu, bizim gündəlik fəaliyyətimizdir. Şimal regionunda gün ərzində 10-15 dəfə bu cür hadisələr olur. Bəyəm hər hadisə üçün bizə ayrıca pul ayrılır? Əlbəttə, yox. Biz hər ayın axırı bunun üçün əmək haqqımızı alırıq. Helikopter üçün xüsusi aviasiya xidməti var. Yanacağı da onlar verir. Biz sadəcə icraçıyıq. Bizə nə göstəriş verirlər, onu da edirik.\nBura axtarışa qoşulmaq üçün o qədər adam gəlir ki… Biz onların hamısını helikopterlə aparmalıyıq? Bizə deyirlər, qoy mən də helkopterlə uçum. Biz buna necə icazə verək? Helikopteri aparıb dağa daşa çırpsınlar? Biz indi işimizlə məşğul olaq, yoxsa könüllülərlə?\nBizə qoşulmaq istəyənlərin birinin üstündə bıçaq var idi. Mən tapşırdım ki, dərhal onu ərazidən uzaqlaşdırdılar. Hərbi helikopterdə əlibıçaqlı adamın nə işi var? O kimdir ki? Yoldan keçən adamı helikopterə mindirməliyik? Əsası olmayan məlumatları yayanın kimliyini də bilirəm.\n– Söhbət kimdən gedir, deyə bilərsinizmi?\n– Söhbət Ekologiya Nazirliyinin adamlarından, agentlərindən gedir, başlarında duran da Rusif Bağırov adlı şəxsdir. Onlar təxribatçıdırlar.\nMənim axtarış üçün kifayət qədər avadanlığım, texnikam var, alpinistlərim, təcrübəli mütəxəssislərim var. Biz heç regionlardan kömək istəməmişik, buna ehtiyac yoxdur. Ancaq könüllülər arasından peşəkarları, alpinistləri, bu işi bilənləri də götürürük. Onları yoxlayıb sonra göndəririk. Yoxsa birbaşa ora hamını buraxmaq, vertolyota hər adamı mindirmək olmaz axı. Bu, ağılsızlıqdır.\nYazıblar ki, camaat orda kolbasa-çörək yeyir. Camaat burda kolbasa-çörək yox, lap elə adi torpaq yeyir. Sənin bunu yaymaqda məqsədin nədir?\n– Sizcə, məqsəd nədir?\n– Məsələ belədir ki, əslində, Ekologiya Nazirliyi belə havada alpinistlərin bu havada o istiqamət üzrə getmələrinə icazə verməməli idi. Eynilə, həmin idman klubu buna qarşı çıxmalı idi. Ancaq icazə verilib. Ona görə də belə əl-ayağa düşüb, bizi qaralayırlar. 3 alpinistin həyatına görə onlar məsuliyyət daşıyır, ancaq bizi ləkələmək istəyirlər\nMən bura gələn insanların çoxunu qaytarıram. Mənfi 12-20 dərəcə soyuqda orda adi ayaqqabı ilə gəlib axtarış aparmaq olar? Mən axtarışımı yarımçıq qoyub gəlib bunları xilas etməliyəm? İkinci partiya da gedib uçquna düşsə, mənə deməyəcəklər ki, sən buna necə icazə vermisən?\nNazirliyin özünün axtarış planı olur. Bu plana uyğun qruplar işləyir. Bəyəm bura uşaq bağçasıdır? İndi hər dəli bir şey yazacaq, insanlar da buna inanacaq? İmkan verin vəzifəmizi yerinə yetirək. Orda itkin düşən Fəridənin qardaşı gəlib yanımıza. Onunla söhbət elədiyim yerdə Rusif adlı şəxs məni barmağıyla çağırır ki, bura gəl. Belə mədəniyyətsizlik olar? Ekologiya Nazirliyi onu və onun kimiləri içimizə buraxıblar ki, FHN haqqında mənfi məlumatlar yaysınlar. Olmaz belə, mən və digər əməkdaşlarımız gecəmizi-gündüzümüzə qatıb axtarışlar aparırıq. Bir həftə qarın üstündə yatmışam. Bayram günü təbrik etmək üçün zəng eliyirdilər, deyirdim, nə bayram, mən Tufan dağda iş başındayam. Elə adamlar var ki, məsələni bilmirlər axı.\n– Axtarış itləri ilə bağlı yazılanlar da həqiqətə uyğun deyil, axtarışa cəlb edilirmi onlar da?\n– Əlbəttə ki, cəlb edilir. Mümkün olan hər yola əl atılır. Bu işi bizdən yaxşı bilmir ki, o məlumatı yayanlar. Amma onlar mənim işim haqqında bilib-bilmədən danışırlar. Necə deyə bilərlər ki, it xəstələnər deyə axtarışa buraxmırıq? Biz bura xüsusi itlər gətirmişik. Həmin itlərə biz xüsusi geyim geyindiririk. Ondan sonra aparırıq dağın ətəyinə ki, orda axtarışı həyata keçirək. ANAMA-nın texnikasını qaldırmışıq, axtarış aparırıq. Bizim internet saytımızda şəkillər var. 6 metr dərinlikdə axtarış aparırırq.\n– Şahin bəy, sözügedən məlumatları dəlilsiz-sübutsuz da olsa, təsdiqləyən başqa könüllər də var. Siz axtarış zamanı onlarla hər hansı intriqa yaşamısınız? Yəni sizcə, bu, şəxsi qərəzdir, yoxsa hər hansı sifarişin nəticəsi?\n– Dediyim kimi, sifarişdir. Amma bəzi könüllülər də var, bizimlə dava aparırlar ki, onları niyə helikopterə buraxmamışam. Deyirdirlər, bu haqda yazacağıq, mən də dedim yazın.\n– Bəs ən əsası, alpinistlərimizin tapılması ilə bağlı bir ümid, bir nişanə varmı?\n– Biz ümidimizi Allaha bağlayıb, gücümüz çatdıqca hər gün o soyuqda, qarda, boranda axtarışlarımızı aparırıq. Yadınızdadırsa, yayda da 6 yaşında uşaq itmişdi. Biz onu 3 gündən sonra tapdıq. Meşənin 6 km dərinliyindən tapdıq uşağı. İndi də ümidimizi itirmirik. Hər şey ola bilər, ümid sonda ölür. Bilirik ki, onlar uçqun altına düşüb. Onlarla əlaqə kəsilməzdən bir gün ondan qabaq xəbər veriblər ki, burda tufan var, biz çadır qurmuşuq. Deyiblər ki, hava sakitləşsin çıxaq. Ondan sonra onlarla əlaqə kəsilib. Həmin məqamda da çovğun olub, qalıblar uçqun altında. Bizə bu alpinistlərin hərəkət trayektoriyası verilməyib. Bunlar hamısı əvvəlcədən verilməli idi. Bundan danışsınlar. Yoxsa bıçaq götürməklə, bu məlumatları yaymaqla nəyə nail olacaqlar? Məncə, bu adamları öyrədiblər.\n– Şahin bəy, təbii ki, onları tapmağa ümidlisiniz, biz də ümid edirik. Bəs bir peşəkar kimi reallığı necə təsvir edərdiniz, doğrudan da, bir həftədən sonra qar uçqunun altından salamat çıxmaq üçün şans varmı?\n– Hələ ki, heç nə deyə bilmirəm… Allahın möcüzəsi olur. Onlar uçquna düşüb, hardasa 10-15 metr qarın altındadırlar. Ümumiyyətlə belədir ki, qarda bir neçə saat hərəkətsiz qaldıqda insan donur. Aydın məsələdir ki, donublar orda. Biz özümüz orda yarım saat, bir saat hərəkətsiz qalsaq, bədənimiz donar. Ancaq dediyim kimi, biz ümidimizi üzmürük. Sizi əmin edirəm ki, vicdanla, canla-başla axtarışlarımızı davam etdiririk.\nFövqəladə Hallar Nazirliyi, itkin düşən alpinistlər,


Nikola Teslanın gündəliyi: Amerika vətəndaşlığı - Ens.az - 4 dildə xəbərlər və ensiklopediya, ən son xəbərlər, en son xeberler\nNikola Teslanın gündəliyi: Amerika vətəndaşlığı\nDərc edildi:\t 28 March 2019, 17.43 Baxış sayı: 1295\n1891-ci il iyulun birində, 35 yaşım ərəfəsində Amerika Birləşmiş Ştatlarına vətəndaşlığa qəbul edildikdən sonra özümdə artıq vətənimin bura olmasıyla bağlı fikir aşılamağa başladım. Öyrəşmək lazım gəlirdi. Əslində hələ də buna alışa bilməməyimin əziyyətini çəkirəm. Mənim kimi insanlar özlərini ancaq tanış mühitdə sakit və yaxşı hiss edə bilirlər. Artıq yeddi ildi Amerikadaydım, lakin hələ də buradakı həyatı Avropadakı həyatla müqaisə edir, fərqləri üzə çıxarır və tez- tez: “Avropada daha yaxşıydı”- deyə düşünürdüm. Bununla vidalaşmağın vaxtı gəlib çatmışdı. Üstəlik, artıq mənə kifayət qədər qəribə görünən amerikansayağı davranış və vərdişlərə yiyələnmək vaxtıydı. Vestinqauz dəfələrlə mənimlə bu barədə danışmışdı. Əgər sən hamı kimi deyilsənsə ərtafındakı insanlarla dil tapmağın çətinləşir. Vestinqauz məni tez-tez danışıqlara dəvət edir, sonda isə həmişə özümü “heyrətamiz” apardığımı, hörmətlə davrandığım üçün adamların gözündə dəli kimi görünəcəyimi söyləyib utandırırdı. Əksər hallarda haqlıydı. Biz iş ortağıydıq və mən mütləq onun tərəfində olmalıydım.\nAmerikalıya çevrilməyə başladım. Yüzdə-yüz, başqan ayağa kimi əsl amerikalı. Mən hər şeyi - qarderobumdan davranışlarıma, sözlərin amerikansayağı deyilməsindən əl hərəkətlərinə kimi dəyişməyə başladım. Amerikalılar əl hərəkətlərinə serblərdən daha çox yol verirlər. Lakin tezliklə amerikalı olmağımın daha çox qanqaraçılıq gətirdiyinin fərqinə vardım. Üzərimdə hiss etdiyim nəzarət məni qıcıqlandırırdı. İşləməyimə mane olur və hətta həyatımı zəhərə döndərirdi. Əvvəlki həyat tərzimə geri dönməli oldum, hər şey dərhal sakitləşdi. Xoruzu nə qədər yüksəyə atırsan at, buludlara gedib çatmayacaq, bir serb isə heç zaman həqiqi amerikalıya çevrilə bilməz. Onlar kimi olmaq üçün onların doğulduğu yerdə doğulmaq lazımdır.\nDoxsanıncı illərin birinci yarısı mənim həyatımın ən məhsuldar dövrlərindən biridir. Tanındıqdan sonra pula ehtiyac hiss etmədən, sakit işləmək imkanına malik olaraq, eyni vaxtda bir neçə istiqamətdə irəliləyərək xeyli nəticə əldə etmişdim. Əhəmiyyətli nəticələr! Xatirələrimdə onlara çox yer ayırmağı düşünmürəm, artıq bu barədə hamı bilir. Bircə, əsasən yüksək tezlikli cərəyanlar və işığın axınının qızan xətlər deyil (Söhbət közərmə lampalarındakı metal tellərdən gedir), yüksək tezlikli dalğalar vasitəsilə ötürülməsi ehtimalıyla məşğul olduğumu qeyd etmək istərdim. Xətlərlə bağlı tamamilə gözlənilməz nəticələrə gəlib çıxdım – metal xətlər toz kimi dağılırdı. Daha sonralarda, radiodalğalı vibrator sınaqları zamanı hər iki təcrübənin nəticələrini birləşdirərək bundan əvvəl haqqında danışdığım silahı əldə etdim. Bunları xatırlamışkən, təkliflərimə heç bir cavab almadığımı da qeyd etməliyəm. Almaniyanın Sovet İttifaqına hücumundan sonra bu kəşflə bağlı sənədləri yenidən Moskvaya göndərdim. Dərhal cavab yazaraq minnətdarlıqlarını bildirdilər, sənədlərlə tanış olacaqlarına söz verdilər. Əslində mənim kəşfim bir qədər qeyri-adi xüsusiyyətlərə malikdi, başqa alimlərin ondan asanlıqla baş açması bir qədər çətindi. Təvazökarlıqdan boyun qaçıraraq deməli olsam, müasir elmi məlumatları bəlkə də yüz il qabaqlamışdım. Sınaqların nümayişi mənim bütünlüklə haqlı olduğumu sübut edə bilərdi, lakin hətta ən sadə sınaq radiatoru inanılmaz yüksək məbləğə başa gəlirdi, mənim heç indi də o qədər pulum yoxdur. Üstəlik, sınaqların aparılması üçün böyük sahəyə və yaxşı qorunan yerə - hərbi hazırlıq ərazisinə və özümün düzəldəcəyim bir neçə avadanlığa ehtiyacım vardı. Bu sınaqların baş tutması üçün onların hökümətdən kimlərinsə diqqətini cəlb etməsi lazımdı. Mən indi Kopernikin heliosentrik sistemini öz müasirlərinə izah etməyə çalışarkən nələr hiss etdiyini yaxşı başa düşürəm. Ola bilsin, almanlar məni başa düşərdilər, lakin onlarla heç zaman heç nədə razılaşmaq istəmirdim. Berlindən mənə dəfələrlə birbaşa və dolayı yollarla təkliflər gəlməkdəydi, lakin onları bir qayda olaraq rədd edirdim. Faşistlərlə və ümumiyyətlə almanlarla heç bir işdə əməkdaşlıq etməyi arzulamıram. Nə Almaniya, nə də Avstriya almanlarıyla işləmək həvəsində deyiləm. Onlar hamısı eynidirlər, hamısı başqa xalqları əzməkdən zövq alırlar. Ağlıllı, yüksək savada, parlaq zəkaya sahib almanların ağlını itirmiş Hitlerə etimadı onlar barədə hər şeyi deyir. Mən hər şeyi yaxşı başa düşürəm, dünyanın almanların hakimiyyəti altında olması ideyası onların xoşuna gəlmişdi, bu səbəbdən bu çirkli və qara işlərdə ona kömək edirdilər. Etibara gəlincə, onlara hələ erkən yaşlarımdan inanmırdım. Avstriya imperiyasının almanları özlərini təkəbbürlü aparır, sanki yalnız bunlar insanmış kimi düşünür, qalan millətlərin nümayəndələrini ayaqlarının tozu hesab edirdilər. Orda yaşadığım müddətcə hər gün bu və ya başqa yollarla serb olduğumu xatırladırdılar. Nə Parisdə, nə də Nyu-Yorkda oxşar halla rastlaşmamışdım. Bundan əlavə, 1895-ci ildə almanlar mənə, haqqında irəlidə yazacağım böyük zərbə vurmuşdular.\nHəmçinin, Vestinqauzla işlərimiz də çox yaxşı gedirdi. 1893- cü ildə bütün rəqiblərimiz (ilk növbədə Edison) üzərində qələbə qazanaraq Çikaqo sərgisinə sifariş qazandıq (1893- cü ildə baş tutan Beynəlxalq Sərgi ( Beynəlxalq Kolumb sərgisi) Çikaqo şəhərində təşkil edilməklə Amerika qitəsinin Xristofor Kolumb tərəfindən kəşf edilməsinin 400 illik yubileyi şərəfinə təşkil olunmuşdu). Sifariş inanılmaz miqyasdaydı – düz 200 000 lampa hazırlanmalıydı! Bundan əlavə, belə bir əhəmiyyətli tədbirin əhatə dairəsi Vestinqauz şirkətinin nüfuzunu inanılmaz dərəcədə artırırdı. Sifarişlər sel kimi axırdı. Üç il sonra Vestinqauz Niaqara elektrik stansiyasının inşasının haqqını əldə etməklə “Amerikanın Elektrik Kralı”na çevrilmişdi. Düzdür, Edison elektrik stansiyasından Buffaloya qədər xətlərin çəkilməsini Vestinqauzdan qopara bilmişdi (Niaqara elektrik stansiyasında hasil edilən enerji stansiyadan 30 km uzaqlıqda yerləşən Buffalo şəhərinin inkişafına böyük təsir göstərmişdi. Tesla Niaqara şəlaləsində tikiləcək elektrik stansiyasının bütün Amerikanı enerjiylə təmin edə biləcəyinə inanırdı. Lakin stansiyanın tikintisinə maliyyə vəsaiti ayıran iqtisadiyyat maqnatları Buffalonun inkişafına sərf olunandan artıq pul ayırmaqdan imtina etdilər. Müasir dövrümüzdə Niaqarada bir neçə elektrik stansiyası fəaliyyət göstərir), lakin bu Pirr qələbəsiydi, çünki xətlərin çəkilməsi Vestinqauzun (həmçinin mənim) nəzarəti altında həyata keçirilir və Edison lazım olan avadanlıqları Vestinqauzun şirkətindən almalı olurdu. Edisonun bu vəziyyəti onun alçalmasına və üzüqara vəziyyətə düşməsinə səbəb olmuşdu. Ölümümü təşkil etmək cəhdindən sonra onunla qarşılaşmaq mənim üçün xoş deyildi. Sanki insan deyil, zəhərli ilan görürdüm. Əslində, Edoson onsuz da zəhərli ilandı, onunla eyni mahiyyətə sahibdi. İnsaniyyət deyilən şeydən Edisonda ancaq görünüş qalmışdı. Mən onunla birbaşa ünsiyyətdən boyun qaçıraraq sözlərimi əsasən köməkçiləri vasitəsilə çatdırmağa çalışırdım. Bu hər ikimizi qane edirdi. Lakin Vestinqauz onunla şəxsən görüşmək və kimin başçı olduğunu xarıtlatmaq fürsətindən istifadə etməkdən çəkinmirdi\nİşlərim zirvəyə doğru irəliləsə də bunun üçün ürəkdən sevinə bilmirdim, çünki 1892- ci ildə anam vəfat etdi. Mən həmin müddətdə Avropadayadım (1892- ci ildə Tesla Londonda, Parisdə və Belqradda mühazirələrlə çıxış edirdi. Həmçinin Berlində, Frankfurt-Maynda, Budapeştdə və Peterburqda mühazirələrin oxunması nəzərdə tutulmuşdu, lakin anasının ölümündən sonra yaranan xəstəlik səbəbiylə Nyu-Yorka nəzərdə tutulandan daha tez qayıtmalı olmuşdu), onu sağ ikən görmək fürsətim olmuşdu. Biz bütün günü söhbət edirdik. Anam mənə xeyir-dua verdi və gecə, yuxudaykən vəfat etdi. Mən bu itkinin ağrısını günü bu gün də unuda bilməmişəm. Bütün bu müddət boyunca onun artıq olmadığını hiss edirəm. Yarım əsr keçib, indi mən anamdan yaşlıyam, amma yenə də ona ehtiyacım var. İndi də onun yoxluğunu hiss edirəm. Bu, ömrünün böyük hissəsini anasından ayrı yaşayan bir oğul üçün qəribə görünə bilər, lakin həqiqət bundan ibarətdir. Anam sağ olduğu müddətcə, harda oluramsa olum, onun yaxınlığını hiss edirdim. Bu, heç bir məntiqi yolla izahı mümkün olmayan çox qəribə ana-oğul münasibətidir.\nAnamın ölümündən bir qədər sonra isə əziz dostum Antal Siqetini itirdim. Yaşadığı həyat tərzi onu ömrünün çiçəklənən çağında məhv etdi. Biz təkcə dost deyildik, həmçinin ömrümüzü də bir yerdə keçirmişdik. Antalın mənim həyatımın bir parçası olduğunu söyləyə bilərəm, bizi çox şey birləşdirirdi. Mən hələ də onun qarşısında özümü günahkar hiss edirəm. Pitsburqdan qayıtdıqdan sonra tamamilə işlərimə aludə olaraq Antalı demək olar unutmuşdum. Onun marağını cəlb edən bir işlə təmin edə bilsəydim həyatını qorumuş olacaqdım. İşə başı qarışan adamın sərxoşluğa və mənasız işlərə ayırmağa vaxtı qalmır. Antalın əsas bədbəxtliyi zəif xarakter və varlı valideynlə bağlıydı, atası hara sərf etdiyini soruşmadan ona ardıcıl şəkildə pul göndərirdi. Antal gənckən atası qətiyyən qayğısına qalmır, artıq böyüdüyünü, özü-özünü təmin etməli olduğunu deyirdi. Lakin sonradan sakitləşib oğluna istədiyi qədər pul göndərirdi. Həyatımın ən ağır məqamlarından biri Antalın ölümündən sonra valideynləriylə qarşılaşdığım andı. Onlar mümkün qədər çox şey öyrənmək istəyir, mən isə kədər içində boğulduğumdan ağzımı açıb heç nə deyə bilmirdim. Qardaşımın ölümü məni Antalın ölümü qədər sarsıtmamışdı. Qardaşım öləndə mən balaca uşaqdım, uşaqlar isə hər şeyə fərqli nəzərlərlə baxırlar. Uşaq sevincinin həddi-hüdudu olmasa da kədəri tez keçib gedir. Lakin böyük yaşlarda hər bir itki insanın ürəyində bir dərin yara qoyur. Xüsusən də qəribçilikdə, insan öz dostunu gənc yaşında itirir və bu ölümdə özünü günahkar hesab edirsə.\nAlmanlar barədə danışmağın vaxtı gəlib çatdı. 1892-ci ildə Parisdə Emile Rathenaunun (Emil Morits Rentenau (1838–1915) – AEG şirkətinin qurucularından biri) Almaniya Ümumi Elektrik (Bu şirkət daha çox AEG (“Allgemeine Elektrizitäts-Gesellschaft” adının qısaldılmış şəkli) kimi tanınır. Emil Retenau tərəfindən qurulmuş şirkət, 1883- ildən 1887- ci ilə kimi Alman Edison Tətbiqi Elektrik Cəmiyyəti adlandırılırdı, çünki Elektrik İşıqlandırma Şirkəti səhmlərinin bir hissəsi Edisona aiddi) şirkətiylə tanış olmuşdum. Rathenaun məndə yaxşı təəssürat yaratmışdı. O, ixtiralarla məşğul olmurdu. Sadəcə mühəndisdi, lakin yeniliyə həvəsli bir zehnə sahibdi. Onu bütün yeniliklər, həmçinin mənim haqqında Avropada mühazirə oxuduğum alternativ enerjiylə bağlı məsələlər yaxından maraqlandırırdı. Hər ikimizin Edisona nifrət etməyimiz bizi daha da yaxınlaşdırırdı. Əvvəllərdə Edison Rethenaunla ortaqlıq yaratmış, lakin tezliklə bütün şirkəti əlinə keçirmək məqsədilə onu öz beynəlxalq şirkətinin Almaniya şöbəsinə çevirmişdi. O zamana kimi Almaniyadakı işlərlə Paris şöbəsi məşğul olurdu. Şirkətin nizamnaməsinə görə ortaqlar bərabər sərmayə payına sahib olmalıydılar. Əks halda kiçik paylə səhmdar şirkətdən uzaqlaşdırıla bilərdi. Mən hər şeyi Rethenaurun söylədiyi kimi yazıram. Edison şirkətin kapitalını üçqat artırmaq təklifiylə onu özünə düşən payı satmağa məcbur edə biləcəyinə inanmışdı. Rethenaunun imtina edəcəyini və işdən çəkiləcəyini düşünürdü, lakin ortağı çətənə qoz çıxmışdı. O, nəinki lazım olan məbləği tapmış, həmçinin Edisona öz payını ona satmasını da təklif etmişdi. Edison növbəti çirkin işinə qol qoymazdan əvvəl Rethenaurun yəhudi və ən varlı Frankfurt bankirlərindən birinin qızıyla evli olduğunu, zəruri hallarda qaynatasından və ya soydaşlarından istədiyi məbləği ala bildiyini nəzərdən qaçırmışdı. İmperiyanın (Söhbət Almaniya və Avstriya-Macarıstan imperiyalarından gedir) demək olar bütün bankları yəhudiulərin nəzarətindəydi.\nRethenaur məni Verner fon Simenslə (Ernest Verner fon Simens (1816-1892) – tanınmış alman ixtiraçı və istehsalçı, ilk başlarda «Telegraphenbauanstalt Siemens & Halske» adlanan S & şirkətinin qurucusu. 1849-cu ildə S & Almaniyada ilk Berlin-Frankfurt am Main teleqraf xətlərini çəkib. Şirkət əvvəlcə teleqraf xətlərinin çəkilməsi və teleqraf aparatlarının çəkilməsi ilə məşğul olurdu, lakin tezliklə dünyanın ən böyük elektrotexnika şirkətlərindən birinə çevrilmiş elektrik mühəndisliyinin digər sahələrini də özündə birləşdirmişdi) tanış etdi. Biz bir-birimizi qiyabi olaraq tanıyırdıq. Mən onun dinamo–maşını (XIX əsrin ikinci yarısında Verner von Siemens tərəfindən icad edilən bir DC generatoru "Dinamo – mühərrik" adlandırılırdı) və Trans-Atlantik teleqraf kabellərinin çəkilməsində uğur qazandığını bilirdim, o isə mənim ixtiralarımdan xəbərdardı. Simens Vestinqauzla Edison arasında orta yerə malikdi. Edison kimi sınaqlar sahəsində bacarıqlı olsa da onun kimi savadsızdı, səhvlərdən vaxtında imtina etmək məsələsində isə Vestenqauz kimi buğdanı samandan ayıracaq qədər gözaçıqdı. Əgər Edison alternativ cərəyanın üstünlüklərini etiraf etmiş olsaydı dünyanın elektrik hakiminə çevriləcəkdi. Bu nə Simens, nə Vestinqauz, nə də bir başqası olmayacaqdı. Yalnız Edisonun Dünya Elekrtrik Şirkəti olacaqdı.\nSimens Avropaya qayıtmaq istəyib- istəmədiyimi xəbər aldı. Hazırda Amerikada işlərimin çox olduğunu əsas gətirərək bunu edə bilməyəcəyimi dedim. Simens onunla işləməyimi təklif etdi. Görünür, o, bunu çoxdan düşünüb götür-qoy etmişdi, çünki bütün şərtlər barədə ətraflı məlumat verdi. Mən Vestinqauzla müqavilə bağladığımı deyərək imtina etdim. Bununla da söhbət bitdi, mən tezliklə Simensin təklifini unutdum. Lovğalanmaq istəməzdim, 1892- ci ildə mənə Avropadan daha bir neçə iş təklifi gəlmişdi. Hələ beş il əvvəl bir qarın yemək üçün yer qazan adam üçün möhtəşəm uğur sayıla bilərdi!\n1893- cü il martın birində Sent- Luisdə işıqlandırma və digər yüksəktezlikli hallar barədə mühazirə oxuyurdum (Nikola Teslanın 1893-cü ildə Filadelfiya Franklin İnistutunda və Sent-Luis Milli Elektronik Filadelfiya Franklin İnstitutu və Sent- Luis Milli İşıqlandırma Assossasiyasında oxuduğu "Yüksək tezliklə bağlı işıqlandırma və digər hadisələr barədə” mühazirəsi elektrotexnikanın inkişafında böyük əhəmiyyət kəsb edirdi). Mühazirədən sonra yanıma xeyli adam yaxınlaşdı. Kimi sual ünvanlamaq, kimi heyranlığını ifadə etmək istəyirdi, lakin əksəriyyəti yüksəktezlikli alternativ enerjinin təhlükəsizlik məsələsini özü üçün aydınlaşdırmağa çalışırdı (Nikola Tesla mühazirə zamanı yüksək tezlikli alternativ enerjinin təhlükəsizliyini sübut etmək üçün, bədənindən 200 min voltluk gərginlik və saniyədə 1 milyon dövrlik elektrik cərəyanı keçməsini təmin etmişdi). Onların arasında özünü Simensin baş mühəndisi kimi tanıdan Friedrik fon Hefner-Altenek (Fridrix fon Hefner Altenek (1845–1904) – alman mühəndis və ixtiraçı, Verner fon Simensin ən məhçur köməkçilərindən biri, S & firmasının baş mühəndisi; Hefnerin bir çox ixtiraları arasında Elektrik maşınlarının daimi axını üçün lövbər barabanı, diferensial nizamlayıcılı qövs lampası və “Hefner şamı adlanan, intensivlik vahidi üçün etalona çevrilmiş "Hefner lampası” xüsusi yer tutur) və öz köməkçilərindən biri kimi təqdim etdiyi Verner Ridel də vardı. Hefner bəzi məsələlərin müzakirəsini aparmaq üçün axşam yeməyi masasında görüşməyimizi təklif edirdi. Mən söhbətin dönüb-dolaşıb Simenslə birlikdə iş təklifinə gələcəyini bilirdim, lakin istedadlı ixtiraçılarla bir yerdə olmaqdan zövq aldığım üçün təklifi qəbul etdim. Həmkarlarımla görüşmək fürsətini əldən qaçırmamağa çalışıram. Əsasən də axşam yeməyinin restiranda deyil, onun oteldəki nömrəsində təşkil ediləcəyini biləndə daha çox sevindim. Adamların çox toplaşdığı yerlərdə olmağı sevmədiyim məlumdur, sakit mühit daha çox xoşuma gəlir.\nTəəccübümə rəğmən, Hefner yemək müddətində iki kəlmə sözlə kifayətləndi. Əsasən, özünü şəraitə nəzarəti əlinə aldığını düşünən Ridel danışırdı. O, məncə yaşca Hefnerdən cavandı (baxanda otuz yaş vermək olardı). Lakin çox özünə inamlı olduğu və hakimiyyəti ələ aldığı görünürdü. Onun itaət etməyə deyil, əmr verməyə adət etdiyi aşkar hiss olunurdu. Ridelin əslində köməkçiyə, ümumiyyətlə mühəndisə bənzəmədiyini düşünməyə başladım. Daha çox hərbçini xatırladırdı – kostyum əynində mündiq kimi dururdu, bircə qırışı yoxdu. Mənə tərif yağdırmağa başlayıb, sonra Amerikayla bağlı təəssüratlarını, Nyu- Yorkda olmağından danışdı, Sent-Luisi təriflədi və başqa bu kimi şeylərdən söz açdı. Adi kiçik söhbətlərdi, lakin arxasında hansısa məqsəd dayandığı hiss olunurdu. Ridel boş- boş şeylərdən danışır, lakin üzümə çox ciddi nəzərlərlə baxırdı. Qəfildən cümləsini yarımçıq kəsib “alman maliyyə dairələrində çox nüfuzlu şəxslərin” mənə çox yaxşı bir təklifi olduğunu diqqətimə çatdırdı. Hefnerin bu sözlərdən sonra dili açıldı, təcili surətdə təmiz havaya ehtiyacı olduğunu irəli sürərək nömrədən çıxdı. Bu məni çox təəccübləndirdi, lakin Ridelin təklifi bu təəccübü kölgədə qoydu. Mənə Almaniyada iş təklif etdiyini irəli sürərək, bu işin Simens şirkətiylə deyil, daha yüksək səviyyəli təkliflə bağlı olduğunu və daha yüksək məbləğ ödənəcəyini xüsusi qeyd etdi. Mən birbaşa: “Siz hökümətimi təmsil edirsiniz?”- deyə soruşdum. O: “Bəli” deyə cavab verdikdən sonra Heynə yaraşan şairanə sözlərlə Berlindəki işin üstünlükləri barədə danışmağa başladı. Onu axıra kimi dinlədikdən sonra Vestinqauzla işlədiyimi, işlərimi davam etdirməyə borclu olduğumu və yaxın vaxtlarda işlərimin Nyu-Yorkdan Almaniyaya köçürülə bilməyəcəyini əsas gətirərək təklifindən imtina etdiyimi bildirdim. Ridel, mənim düşündüyümün əksinə olaraq bir kəlmə “Yaxşı” söyləməklə razılaşdığını göstərdi. Onun məni dilə tutmağa başlayacağını zənn edirdim, amma yanılırammış. Ridel, belə olan halda başqa bir təklif irəli sürdü. Alman alimlərinin mənim apardığım tədqiqatla çox maraqlandıqlarını və bütün yeniliklər barədə vaxtaşırı xəbərdar olmaq üçün istənilən məbləği ödəməyə hazır olduqlarını bildirdi. Mən, cavabında görüşlərim zamanı bu barədə mütamadi məlumat verdiyimi, məsələn bu gün bunun üçün bir qəpik də istəmədiyimi dedim. “Siz məni başa düşmədiniz,- Ridel sözümü kəsdi.- Biz sizin iş materiallarınızla, sınaqlarınınz barədə tərtib olunan protokollarla, ideyalarınızla maraqlanırıq. Bizə sizin “mətbəxiniz” lazımdır, bütünlüklə. Bunun üçün ayda 10 000 dollar alacaqsınız. Müəlliflik hüquqları barədə də narahat olmayın. Biz sizin ixtiralarınızın müəlliflik hüququnu ələ keçirmək fikrimiz yoxdur. Sadəcə hər şeydən xəbərdar olmaq istəyirik”. Mən imtina etdim. Ridel bir az düşünməyimi təklif etdi. Mən, heç zaman fikrimi dəyişməyəcəyimi qəti şəkildə bildirərək bir daha belə təkliflərlə yaxınlaşmamaqlarını xahiş etdim. Biz çox soyuq sağollaşdıq (mən Hefnerin qayıtmağını gözləmədən getdim). Lakin üstündən iki həftə keçəndən sonra Ridel Beşinci küçədə (Nikola Teslanın laborotoriyası nəzərdə tutulur) peyda olub mənə bir ay üçün 20 000 dollar və hansısa kartelin və ya sindikanın səhmlər paketini təklif etdi. Hədsiz dərəcədə özümdən çıxdığımdan onu dinləmək iqtidarılnda belə deyildim. O yenidən yanıma gəlməyə və üstəlik məni işimdən ayırmağa necə cəsarət edə bilərdi? Yenidən imtina etdim və yenidən bir daha narahat edilmək istəmədiyimi bilditdim. Ridel getdi, lakin bir həftə sonra ondan heç oxumadan cırıb atdığım bir məktub aldım. 1894- cü ilin fevral ayına kimi məni heç kim narahat etmədi. Qısa müddət sonra Tomas Mardinin haqqımda yazdığı kitab (Tomas Komerford Martin. “Nikola Teslanın ixtiraları, tədqiqatları və məqalələri” - Thomas Commerford Martin, «The Inventions, Researches, and Writings of Nikola Tesla») işıq üçü gördü. Kitabın nəşrindən sonra jurnalistlər, həmçinin avropalı jurnalistələr şəxsimlə yaxından maraqlanmağa başladılar. Bu səbəbdən Berlindən gəlmiş cənab Klyayberin mənimlə görüşmək istədiyini deyiləndə, onun müsahibə üçün gəlmiş alman jurnalistələrdən biri hesab edərək razılaşdım. Lakin Klayber söhbətə mənə Rideldən xəbər gətirdiyini deyərək başladı. Ayağa qalxıb qapıya tərəf getdim, açaraq Klayberdən dərhal buranı tərk etməsini xahiş etdim. “Mən nə cənab Ridellə, nə də onun dostlarıyla heç nə etmək istəmirəm” – dedikdən sonra Klayber çıxıb getdi.\n1894-cü ilin iyununda mənə Kolumbiya universitetinin fəxri doktoru adı təqdim edildi. Çoxlu təbriklər aldım. Onların arasında məni şəxsən təbrik etmək istəyənlərdən biri kimi Simens Ferdinant Karlbaum ( Ferdinand Karlbaum (1857–1927) – alman fiziki, termik radiasiya optikası və fizikası üzrə elmi məqalələrin müəllifidir. Arvadı Verner fon Siemens Elizabetin qızıydı) da vardı. Söhbət arası o, cənab Ridelin onun Amerikaya getdiyini biləndə məndən “bizim ümumi işimizlə” bağlı xəbər almağı xahiş etdiyini nəzərimə çatdırdı. Cənab Simensə Ridellə hansı “ümumi işimiz” olduğunu izah edərək bunun heç zaman “bizim ümumi işimiz” olmayacağını xüsusi qeyd etdim. Gedərkən cənab Ridellə nə kimi əlaqələri olduğunu soruşdum. Əslində bu adam hansı işlə məşğuldur? Simens birbaşa cavab verməkdən yayınaraq Rideli elə də yaxşı tanımadığını dedi. Lakin gözünün içinə kimi yalan söylədiyi hiss olunurdu.\n1894- cü ilin sentyabr və noyabr aylarında Rideldən yenidən məktub gəldi, onları da oxumadan cırıb atdım. Cavab verməyi mənasız hesab edirdim. Onunla birmənalı şəkildə əməkdaşlıq etmək istəmədiyimi bildirmişdim, aydın olan məsələni bir də aydınlaşdırmağa ehtiyac görmürdüm. Vestinqauzu almanlar tərəfindən narahat olunduğumla bağlı xəbərdar etdiyimdə bu barədə jurnalistlərə məlumat verməyimi məsləhət bildi. Onun fikrincə söz- söhbətin yayılması Ridelin və onun adamlarının məni rahat buraxmasına səbəb ola bilərdi. Lakin bu barədə artıq heç kimə heç nə söyləməmək qərarına gəldim. Ətrafımda yaranan istənilən səs-küy ancaq işləməyimə mane ola bilərdi.\n1895-ci ilin mart ayının birində Ridel laboratoriyamda göründü. O, özünü “köhnə dost” kimi qələmə verərək inam yaratmış, kabinetimə kimi gəlib çıxa bilmişdi. Burada özünün bütün iyrənc simasını üzə çıxara bildi. Mən ona dərhal qapını göstərdim. Amma özünü eşitməzliyə vuraraq stul çəkib oturdu. Onu dinləmədən çıxıb getməyəcəyini bildirdi. Mən dərhal küncdə dayanan polisi çağırmaq istədim, lakin dava- dalaş düşməsini istəmirdim. Ridelə sona kimi qulaq asmağımın daha yaxşı fikir olacağını düşündüm. Sonda bir kəlmə “yox” deyəcəkdim və bununla da hər şey qurtarıb gedəcəkdi. Nəhayət o, məni mütamadi olaraq təqib edə bilməzdi.\n“Mənim sizin kimi adamlara korlayacaq artıq vaxtım yoxdur! - Ridel kobudluqla dilləndi, elə bil narahat olan mən deyil, özüydü. – Bəsdir, nəhayət razılığa gəlməliyik. Bizim irəli sürdüyümüz şərtlərlə razı deyilsinizsə özünüzünkiləri deyin!” Mən sakitcə ancaq “yox” deyə biləcəyimi və heç zaman “hə” deməyəcəyimi bildirdim. Heç bir şərt irəli sürməyə ehtiyac yoxdur. Çünki məsələ şərtlərlə deyil. Prinsiplərlə bağlıydı. “Nə üçün?”- Ridel təəccübləndi. “Məgər pul artıqlıq edir? Yoxsa sizin imtina üçün hansısa məxsusi səbəbiniz var?”. Mənim ona almanlarla münasibətim və digər məsələlər barədə moizə oxumağa vaxtım yoxdu. Bir daha “yox” səsləndirərək məni rahat buraxmasını tələb etdim. Artıq nə qədər: “Siz mənim işləməyimə mane olursunuz” deyə təkrarlamaq olardı? Ridel: “ Hələ bizim sizi necə narahat edə biləcəyimizdən xəbərdar deyilsiniz”- deyərək vidalaşmadan çıxıb getdi. “Yaxşı oldu, – deyə düşündüm,- bir də gəlməz”.\n1895- ci ilin mart ayının 13-də laboratoriyamda yanğın başladı. Alov az vaxt ərzində bütün binaya yayılaraq bir neçə saat ərzində hər şeyi külə döndərdi. Hər şey - qeydlər, avadanlıqlar, şəxsi arxivim, hamısı məhv oldu. Yanğın təxminən səhər altının yarısında başlamışdı. Mən otelə səhər saat beşdə getmişdim. Bütün binadan ancaq neçə illərdən bəri mənə qulluq edən səliqəli və məsuliyyətli Brayn sağ-salamat çıxa bilmişdi. Mən laboratoriyamı qurmağa başlayanda Braun artıq neçə illərdi burda işləyirdi. Onun sözlərinə görə yanğın eyni vaxtda laborotoriyanın bir neçə yerində başlamışdı. Heç nə eşitmədiyinə və heç nə görmədiyinə and içirdi. Hər şey qaydasında görünürmüş və qəfildən laborotoriyada başlayan yanğın bütün evi bürümüşdü. Alov bir neçə yerdən hücuma keçibmiş. Braun alovu söndürməyə çalışırmış, lakin alovun sürətlə yayıldığını görəndə küçəyə qaçıb canının zorla qutarmışdı.\nƏgər boş binada bir neçə yerdə qəfildən alov qalxırsa bu, yanğının qəsdən törədildiyini göstərirdi. Əməkdaşlarımdan kiminsə yanılı qəlyanını və ya şamı masanın üstündə və ya başqa bir yerdə qoyub getməsi mümkün deyildi. Yanımda ancaq diqqətli və məsuliyyətli insanları saxlayırdım. Üstəlik, bütün əməkdaşlar evlərinə axşam gedirdilər. Gecə laborotoriyada ancaq mən qalırdım. Əgər məsələ yanılı qalan şamla bağlıydısa yanğın daha tez başlamalıydı. Yox. Bu yanğının hansısa kimyəvi maddənin köməyiylə qəsdən törədildiyi göz qabağındaydı. Mənim kimyadan elə də yaxşı başım çıxmırdı, lakin əməkdaşlarımdan ikisi kifayət qədər kimya savadına sahibdi. Onlar, hər yerin bır anda alova bürünməsinə səbəb olan kimyəvi yandırıcı maddənin hazırlanmasının kimyaçılar üçün asan iş olduğunu izah etdilər. Ridelin sözlərini yaxşı xatırlayırdım, yanğını almanların törətdiyinə bir damcı da şübhə etmirdim. Günorta binaya girib yandırıcı maddələri əvvəlcədən yerləşdirmək elə də çətin deyildi. Binaya gündə ən azı iyirmi xəbərçi girib çıxırdı. Yanğının ayın 13- də (ABŞ əvvəlcə 13 ştatı əhatə edirdi, bu da ölkənin gerbində və bayrağında əks olunur. Böyük ulduzun içərisindəki qartalın başı üzərində 13 kiçik ulduz var, qartal sol caynağında on üç ox, sağ caynağında isə 13 yapraqlı və 13 zeytunlu budaq tutub. Birləşmiş Ştatların bayrağında 13 qırmızı və ağ zolaq var) törədilməsini Amerikaya istehza etmək kimi başa düşürəm. Həmçinin, Simensin mənim ixtiralarıma yiyələnmək cəhdlərinin də Ridelin və onun ağalarının başının altından çıxdığına əminəm (AEG-də rus mühəndisi Mixail Dolivo-Dobrovolskinin (1862-1919) təkmilləşdirdiyi üç fazalı alternativ cərəyan sistemi, Tesla tərəfindən 1888-ci il mayın 1-də əldə edilmiş, 38868 və 382280 saylı patentlərlə təmin edilmiş, 47885 saylı patentlə təsdiq edilmiş xüsusi haldır. Almaniya və İngiltərədə əldə edilən patent nömrəsi 6481. AEG, Tesla qarşısında öhdəliklərindən boyun qaçırmaq üçün bu əlaqəyə etiraz etmək istəsə də buna nail ola bilmədi). Onlar mənə müharibə elan etmişdilər – laborotoriyamı yandırmaqla ixtiralarımın müəlliflik hüququnu da əldə etmək istəyirdilər.\nLaboratoriyanın məhv edilməsi çox güclü zərbəydi. Lakin bu məni bir elə sarsıtmadı, çünki bütün məlumatları beynimdə qoruyub saxlayırdım. Hadisənin miqyası böyük olsa da hər şey texniki məsələlərlə bağlıydı. Huyston-Stritdə (46 nömrəli ev) yeni tutduğum binada Yeni laborotoriyanın qurulması və sənədləşdirilmələr vaxt itkisinə səbəb olacaqdı. Qəzetlər mənim laborotoriyamın yandırılmasını beynəlxalq səviyyəli məsələ adlandırmışdı, əslində isə vəziyyət pis olsa da dəhşətli deyildi. Hər şeyi yoluna qoymaq olacaqdı. Yanğın mənim beş ay yarım vaxtımı aldı. 1895-ci ilin sentyabrında yeni laborotoriya bütün gücüylə işə başladı. Niaqara elektrik stansiyasıyla bağlı vaxt itirməsəydim bunu daha irəli çəkib iyulun birindən işə başlaya da bilərdim.\nMən bütün sənədləşmələri və avadanlıqları bərpa edə bilmişdim, lakin əvəzedilməz bir şeyi – indi artıq üç ildir həyatdan köçmüş əziz bacım Maritsanın məktublarnı geri qaytarmaq mümkün deyildi (Maritsa Kosanoviç (Tesla) 1938 – cil ildə vəfat etmişdi). Onlardan bəzilərində savadsız anamın əl izləri vardı. Adının baş hərfini göstərən “Q” hərfi yazılmışdı. Bu məktubların dəyəri hər şeydən yüksəkdi. Həmin məktubları bank seyfində deyil, laborotoriyada saxladığım üçün hələ də özümü bağışlaya bilməmişəm. Lakin belə bir hadisənin baş verəcəyi kimin ağlına gələ bilərdi? Mənim? Özü də bütün ehtiyat tədbirlərinin həyata keçirildiyi yüksək səviyyəli qayda-qanunun hökm sürdüyü bir laborotoriyada.\nHamı yanğında Edisonu günahlandırırdı, lakin mən bu işdə onun əlinin olmadığını bilirdim. Heç bir sübut-dəlilə malik deyildim, lakin laborotoriyanın almanlar tərəfindən yandırıldığına tamamilə əmindim. Onları birbaşa ittiham edə bilməzdim, lakin bunu Edisonun etmədiyini elan etməklə borcumu yerinə yetirməliydim. Ona qarşı bəslədiyim bütün nifrətə baxmayaraq belə hadisə törətməyə qabil olmadığını söylədim. Həqiqətən belə düşünürdüm, indi də eyni fikirdəyəm. Mənə qarşı ilk sui-qəsd təşəbbüsündən sonra Vestenqauz tərəfindən xəbərdarlıq edilmiş Edisonun bir daha buna cəhd etməsi mümkün deyildi, Vestinqauz sözünü küləyə verən deyildi, bunu hamı bilirdi. Xeyr. Yanğını onlarla işləməkdən imtina etdiyim almanlar törətmişdilər. İndiyə kimi də mənim almanlarla düşmənçilik etməyimə səbəb olan kinim öz dəyişməz xarakterini qoruyub saxlamaqdadır.Almanların içində də təmiz və yaxşı insanlara rast gəlmək mümkündür. Lakin xalq olaraq almanların indi törətdiklərinə baxanda onların dəhşətli xalq olduqlarının sübutunu görmək mümkündür. İlk dəfə bunda serbləri, ikinci dəfə isə polyakları günahlandırmalarına baxmayaraq iyirminci əsrin bütün müharibələri almanların günahı ucbatından baş verib.\nEdison mənə gözlənilməz jest edərək yeni laborotoriyam hazır olana kimi onun laborotoriyalarından birində işləməyimi təklif etdi. Çox çətin vəziyyətdə qaldım, təsəvvür edin, məni öldürmək istəyən adamın köməyini qəbul etməyə məcburdum, çünki ictimaiyyətin gözü üstümüzdəydi. İmtina etməli olsaydım özünü idarə edə bilməyən adamların mənə dəli gözündə baxmasına səbəb olacaqdım. Şübhəsiz, Edisonun mənə ünvanladığı bu təklifin altında yatan qeyri- səmimi motivləri yaxşı anlayırdım. O hamıya hər şeyin nə qədər gözəl olduğunu göstərməklə yanaşı həm də burnunu mənim sirrlərimə soxmaq istəyirdi. Onun təklifini qəbul edəcəyim təqdirdə əməkdaşlarım və laborotoriyam üzərində güclü nəzarət olacağını bilirdim. Mən bir qərara gəlib hamının gözü qabağında Edisona təşəkkür etdim. Onun laborotoriyasında işləmək görüntüsü yaradaraq Hyuston küçəsində bir bina tapıb laborotoriyamı avadanlıqlarla təhciz etməyə başladım. Müxbirlər Edisonla aramızda gedən müharibənin başa çatdığını yazırdılar. Müharibə bitməmişdi. Sadəcə mən laborotoriyanın təhcizatı zamanı məsələni bir tərəfə çıxartmaq üçün böyük pula ehtiyac yaranacağını bilirdim, kömək əlini kobudluqla geri qaytaran kobud və ağılsız insan kimi ad çıxartmaq istəmirdim. Şübhəsiz, Edisonun razılığımdan çox imtina etməyimə sevinəcəyini yaxşı bilirdim, çünki bu halda o, hər yerdə ünvanıma təhqir səsləndirmək üçün bəhanə əldə etmiş olacaqdı.\nBu yerdə mütləq məni özünün “ən yaxşı dostu” adlandıran Vestinqauzun məni nə Pitsburqa dəvət etdiyini, nə də 1888- cildə bağlanmış müqaviləyə görə alacağım məbləğdən bircə sent verdiyini qeyd etməliyəm (Hər at gücü üçün ödənəcək əlavə gəlirdən isə mən imtina etmişdim. Yəni, satılan alternativ enerji mühərriklərinin hər bir at gücü üçün ödənəcək 2,5 dollardan söhbət gedir). 90-cı illərdə tüğyan edən iqtisadi böhrana baxmayaraq şirkətin işi yüksək səviyyədə davam edirdi. Vestinqauz özü bunu dəfələrlə diqqətimə çatdırmışdı. Çox-çox sonralarda onun mənim qarşımda bir çöx öhdəlikləri yerinə yetirməmək üçün özünə düşən paydan da imtina etdiyini dediyini başa düşdüm. Lakin ilk dəfə işlər yaxşı getsə də iqtisadi böhrana görə büdcədə boşuqlar yarandığını və bunu həll etməli olduğumuzu söyləyəndə ona inanmışdım. Vestinqauzun kölgə mühasibatlığına əl ataraq səhmdarlarını aldatdığına şübhə etmirəm. Güclənən böhranın və şirkətin işlərinin yavaşıması fonunda onun şəxsi həyatı gündən – günə daha dəbdəbəli şəkil alırdı. Ona baxanda işlərin pisləşdiyini söyləmək mümkün deyildi. Mən o zaman bunu şirkətin işlərinin pisləşməsi zamanı belə ictimaiyyət arasında əminlik nümayiş etdirməli olmasıyla izah ediridm. O zaman: “Yəqin, işlər pisləşməyə doğru getdikcə onun yaxşı olduğunu daha çox göstərmək lazım gəlir”- deyə düşünürdüm.\nHər at gücünə görə haqdan imtina etməyimdən sonra Vestinqauzla münasibətlərimizdə soyuqluq əmələ gəlmişdi. O, məndən get-gedə uzaqlaşmağa başlamışdı. Işgüzar məsələlərdə artıq onuna deyil, daima hörmətli davranmağa xüsusi diqqət yetirən əməkdaşlarıyla əlaqə yaradırdım. Laboratoriya üçün yeni avadanlıqların alınması zamanı yaxşı güzəştlər ediləcəyinə ümid bəsləmişdim. Vestinqauzun mənim maddi vəziyyətimdən xəbərdardı. Kömək göstərilməzsə, laborotoriyanın qurulmasının başa çatdıra bilməyəcəyimi bilirdi. Lakin heç kiçik də olsa güzəştə getmədi. Görüntüyə baxanda bunu onun əməkdaşlarının etmək istəmədiyi görünürdü. Lakin bütün bunların onun nəzarətində olduğunu yaxşı bilirdim. Bu barədə Vestinqauzun başqa ortaqlarından biri, Ernest Xaynriks (Haynriks Westinghouse şirkətində ictimai əlaqələr üzrə menecer vəzifəsini icra edirdi. Daha sonra bu vəzifəyə "təbliğat-katib" adı verildi) ağzından nəsə qaçırmışdı. Vestinqauza şəxsən nəsə deməyi özümə sığışdırmadım. O, yanğından xəbərdardı və bununla bağlı təəssüf etdiyini bildirmişdi. Əgər istəsəydi özü - özlüyündə qiymətlərin aşağı salınmasını və ya heç olmasa hissə-hissə ödəməyimi təklif edə bilərdi.\nMənim kənarda pul vəsaitim yoxdu, çünki əldə etdiyim bütün gəlirləri yeni təcrübələrin aparılmasına xərcləyirdim. Niaqara Elektrik Şirkətindən qazandığım 100 000 dollar (Niaqara Elektrik Şirkəti (Niagara Falls Hydraulic Power & Manufacturing Company) Vestinqauza mənsub deyildi.O, Niaqara şəlaləsində bir hidroelektrik stansiyasının qurulmasında sifarişçi şirkət kimi iştirak edirdi. Sözügedən vaxtda (1895), Niaqara Enerji Şirkətinin sahibi Almaniyadan olan Yakob Fridrix Şellkopf (1819-1899) adlı immiqrant idi. Beləliklə, Teslanın bir alman tərəfindən yandırılan laboratoriyasının qurulması tələb olunan vəsaiti başqa bir almanın ödədiyi aşkara çıxır. Uzun müddət Teslanın laborotoriyasının yandırılmasında Edisonun əli olduğu hesab edilirdi. Qəribə də olsa ünvanına səslənən ən kiçik tənqidə və hücuma hədsiz kəskinliklə reaksiya verən Edison laborotoriyanın yandırılmasında günahlandırılmasına qarşı laqeydlik nümayiş etdirirdi. Bu hadisədə günahkar olmasıyla bağlı şübhələrin sübutu kimi qəbul edildi- etiraz etməyə cəsarəti çatmırsa deməli günahkardır) mənim laboratoriyamın qurulmasında əhəmiyyətli təsiri oldu.\nMənim laborotoriyamı hərdəmxəyallığım ucbatından sığortalatmadığımı düşünürdülər. “Tesla – bu dünyanın adamı deyil, - qəzetlər belə yazırdı.- O, ancaq ixtiralarına diqqət ayırır, qalan şeylər onu maraqlandırmır. Bəlkə də o, ümumiyyətlə sığorta şirkətləri barədə heç nə bilmir”. Şübhəsiz, bunlar uydurmaydı. Düzdür, mən tamamilə ixtiralarımla məşğuldum, lakin digər məsələlər barədə də məlumatım vardı. Laborotoriyam həqiqətən öz günahım ucbatından sığortalanmamışdı ( bunu inkar etmirəm). Lakin bunun nəyə görə baş verdiyini də demək istəyirəm.\nƏvvəlcə laborotoriyanın sığortalanması üçün sığorta şirkətlərinə müraciət etmişdim. Onların adlarını qeyd etmək fikrim yoxdur, lakin həmin və digər üç şirkətin sözügedən məsələdə eyni fikirdə olduğunu qeyd etməliyəm.\nBirinci şirkətin agenti binanı və mebelləri sığortalamağa hazırdı, lakin ən qiymətli şeyləri - arxivin və sınaq nümunələrini sığortalamaqdan imtina edirdi. O, bunu ancaq hansısa dəyərə malik şeylərin sığortalana bilməsiylə əsaslandırırdı. Mən ona sınaq nümunələrinin daha dəyərli olduğunu, hətta bəzi nümunələrin binanın və mebellərin dəyərindən dəfələrlə baha olduğunu izah etməyə çalışırdım. İxtiralarım üçün alınmış məbləği misal çəkirdim. “Diqqət edin, bu nümunədən alınan müəlliflik haqqı yüz minə bərabərdir və hətta ikiqatına da yüksələ bilir”- deyirdim. Agenti inandıra bilmədim. Belə olan halda şirkət rəhbərlərindən biriylə görüşməli oldum. Lakin o da agentin dediklərini təkrarlayırdı: Bina və mebel! Bu adamların gözündə başqa heç nəyin dəyəri yoxdu. Bina məni ümumiyyətlə maraqlandırmırdı. Birincisi mən oranı icarəyə götürmüşdüm, həm də bir hissəsini. Mən əsasən öz arxivimi və nümunələrimi sığortalatmaq istəyirdim. Birinci şirkətlə dil tapa bilmədikdə başa düşüləcəyim ümidiylə ikinci şirkətə üz tutdum. İstənilən məbləği ödəməyə razıydım, məsələ bunda deyildi. Həqiqi vəziyyəti ədalətlə qiymətləndirən sığortaya ehtiyacım vardı. Lakin nə ikinci, nə üçüncü, nə də dördüncü şirkətdə məni başa düşən tapılmadı. Hətta dördüncü şirkətin agenti söhbətə xəbərdarlıq edərək başladı. “Bizim işimizdə müştəri barədə məlumatları bir-birimizə ötürməyimiz adi haldır, - iyrənc- iyrənc irişdi.– Bu bir çox problemin qarşısını alır. Mən sizin indiyə kimi filan, filan yerlərdə olduğunuzdan və təklifinizdən imtina edildiyindən xəbərdaram, çünki siz həddindən artıq yüksək sığortaya yiyələnmək fikrindəsiniz. Mənə fırıldaq gələ bilməzsiniz. Sizin laborotoriyanızı Metropoliten kimi sığortalamaq fikrim yoxdur!” (söhbət Beşinci avenyuda (prospektdə), 1000- nömrəli binada yerləşən Metropoliten Muzeyindən gedir) Onun axmaq səs tonu, axmaq sifəti, axmaq baxışları, axmaq istehzası və vəziyyəti başa düşməməyi məni qəzəbləndirib özümdən çıxartdı. Mənimlə fırıldaqçı kimi danışırdı. Onu cəhənnəm edib laborotoriyanı ümumiyyətlə sığortalamaq fikrindən daşındım. “Əgər bu axmaqlar ən qiymətli şeyləri sığortalamaqdan imtina edirlərsə, nə etmək olar?” - deyə düşündüm. Yanğından sonra haqlı olmadığımı anladım. Heç olmasa binanı və mübelləri sığortalatmaq lazımdı. Sığortadan alınan pul əlimdən tuta bilərdi. Lakin, bu qədər ideal nizam-intizamın hökm sürdüyü şəraitdə hansısa hadisənin baş verəcəyinə inanmamışdım. İndi mən ağla gələn-gəlməyən hər şeyin baş verə biləcəyinə əminəm. Elm qayda-qanunun, həyat isə xaosun hakimiyyəti altındadır.\nEdisonun camaatın gözü qarşısında mənim başıma gələn bədbəxt hadisəyə sevindiyini göstərməməsi ağıllı hərəkətiydi. Həmkarına bu cür çirkin münasibət onun özü-özülüyündə təmiz hesab etdiyi nüfuzunu zədələyə bilərdi. Lakin onun əlaltıları tezliklə orda-burda laborotoriyanın qısaqapanmadan yandığı barədə çərənləməyə başladılar. Onların fikrincə başqa səbəb tapmaq mümkün deyildi. Bu elan olunduqdan sonra haqlı sual yaranırdı: Əgər Tesla hətta öz laborotoriyasında alternativ cərəyanla bağlı təhlükəsizlik tədbirləri həyata keçirməyə qadir deyilsə, ona və onun alternativ enerjisinə etibar etməyə dəyərmi? Mənim başıma gələn bədbəxtlik Edisonun xeyrinə işləməyə başladı. O, hər şeydən necə faydalanacağını yaxşı bilən adamdır, bunu onun əlindən ala bilməzsən. Edison Fayda Tanrısının qarşısında baş əyir. Məhz buna görə də o, alim kimi heç kimdir. Yalnız öz xeyrini düşünərək kəşflər etmək mümkün deyil. Çünki istənilən kəşf özünə deyil, bəşəriyyətə fayda gətirməlidir. Ola bilsin, sözlərim sizə şişirdilmiş təsir bağışlayacaq , lakin nəyi düşünürəmsə onu da yazıram.\nƏvvəlki hissə: Nikola Teslanın gündəliyi: Mərkəzi Parkda açılan atəş\nNövbəti hissə: Nikola Teslanın gündəliyi: teleavtomatlar\nTesla Nikola Tesla Nikola Teslanın gündəliyi Amerika Amerika vətəndaşlığı\n18 June 2017, 21.45


Milyonları müsadirə olunan deputatdan İLGİNC GEDİŞ – Çingiz Abdullayevin müdafiəsinə qalxdı - AzToday\nby Aztoday Xəbər Portalı 03 Noyabr, 2021 [13:47]\n03 Noyabr, 2021 [13:47]\nMilli Məclisin deputatı Cavanşir Feyziyev sosial şəbəkələrdə tənqidlərə tuş gələn Yazıçılar Birliyi sədrinin 1-ci müavini, Xalq yazıçısı Çingiz Abdullayevi müdafiə edib.\nModern.az-ın məlumatına görə, deputat bəzi media orqanlarında və sosial şəbəkələrdə Çingiz Abdullayev barəsində yazılan tənqidləri yazıçıya qarşı aparılan qarayaxma kampaniyası adlandırıb:\n“Ömründə Çingiz Abdullayevin bir kitabını belə oxumamış bəzi adamların Azərbaycanın müasir mədəniyyətində silinməz iz qoymuş böyük bir şəxsiyyət haqqında bu qədər qərəzli danışması hörmətli ədibimizə qarşı bədxah insanlar tərəfindən məqsədli şəkildə qaralama kampaniyasının təşkil olunduğundan xəbər verir. Bu üzdəniraq kampaniya öz ölkəsi ilə fəxr edən hər bir azərbaycanlının qəlbində onu təşkil edənlərə qarşı yalnız ikrah və nifrət hissləri yarada bilər.\nÇingiz Abdullayev Azərbaycan cəmiyyəti üçün, bu günün və gələcəyin Azərbaycanlıları üçün əvəzsiz bir mədəni dəyər olmaqla milli qürur mənbəyimizdir. Mədəni dəyərlərimizi və milli qürurumuzu qorumaq isə hər birimizin mənəvi borcumuzdur!”.\nXatırladaq ki, Çingiz Abdullayev bir neçə gün öncə Birinci Qarabağ Müharibəsi barədə verdiyi açıqlamaya görə qınanılıb. Bu açıqlamasında o, Birinci Qarabağ Müharibəsi zamanı ermənilərin sovet qoşunlarının gücü ilə torpaqlarımızı işğal etdiyini bildirmişdi. Çıxış edərkən “Birinci Qarabağ Müharibəsi olmayıb” ifadəsi işlədən yazıçı sonradan fikirlərinin səhv anlaşıldığını desə də, onu tənqid edənlər daha da çoxalıb.


Oxu.az - Nazir Xocavənd üzrə yeni nümayəndə təyin edib\nKürdəmir Regional Mədəniyyət İdarəsində yeni kadr təyinatı olub.\n“Report” xəbər verir ki, mədəniyyət naziri Anar Kərimovun əmri ilə Kürdəmir Regional Mədəniyyət İdarəsinin baş məsləhətçisi, Xocavənd rayonu üzrə nümayəndə vəzifəsi Ramil Bayram oğlu Əhmədova həvalə edilib.\nRamil Əhmədov 1994-cü ildə Bərdə şəhərində anadan olub. 2015-ci ildə Bakı Dövlət Universitetinin Filologiya ixtisası üzrə bakalavr, 2018-ci ildə Memar Sinan Gözəl Sənətlər Universitetinin Türk Dili və Ədəbiyyatı ixtisası üzrə magistr pilləsini bitirib.\n2013-cü ildə Azərbaycan Yazıçılar Birliyinə, 2014-cü ildə Gənclər Şurasına üzv qəbul edilib. 2013-cü ildə Prezident Təqaüdünə, 2015-ci ildə Gənclər və İdman Nazirliyinin “Gənclər Mükafatı”na layiq görülüb.\nAzərbaycan Respublikasının Prezidenti İlham Əliyevin 2 fevral 2021-ci il Sərəncamıyla Gənclər üçün Prezident Mükafatına layiq görülüb. 2015-ci ildə “Zaman Tuneli” kitabı nəşr olunub. Həmin kitab 2020-ci ildə Mədəniyyət Nazirliyinin təşəbbüsü ilə “Azərbaycan Kitabının Dünyaya Tanıdılması” layihəsi çərçivəsində Türkiyədə nəşr olunub. 2018-ci ildə ədəbi analtik esselərdən ibarət “İki şəhərin yazıları” adlı kitabı işıq üzü görüb.\nNazirlik rəsmisi işğaldan azad olunan ərazilərdə məhv edilmiş meşə fondundan danışdı\nKoroğlu Rəhimov küçəsində nəqliyyatın sıxlığı aradan qaldırıldı - FOTO\nMeşə yanğınlarının əsas səbəbləri AÇIQLANDI


Avropa ölkələri yeni futbol çempionatı yaradır – Boyukmillet.com\nHome » Dünya » Avropa ölkələri yeni futbol çempionatı yaradır\nAvropa ölkələri yeni futbol çempionatı yaradır\n17 Oktyabr 2016 Dünya\nAvropanın bir neçə ölkəsi bir araya gələrək yeni futbol çempionatı yaratmağa qərar veriblər.\n“Report”un “Sabah”a istinadən verdiyi məlumata görə, Belçika, Hollandiya, İsveç, Şotlandiya və Norveçdə artıq məsələ ilə bağlı işə başlanılıb.\nYeni yaradılacaq liqa UEFA-dan kənar fəaliyyət göstərəcək və bu çempionatda mübarizə aparan komandalar öz ölkələrində çıxış etməyəcək. Artıq Danimarkanın “Kopenhagen” klubu bu məlumatı təsdiqləyib. “Anderlext”, “Seltik”, “Ayaks”, PSV, “Rusenborq”, “Malmö” və “Brügge” klublarının da çempionata qatıla biləcəyi bildirilir.\nAdıçəkilən komandalar yeni yaradılacaq liqada çıxış edəcəkləri təqdirdə UEFA-nın bayrağı altında keçirilən yarışlarda iştirak etməyəcək.\nQeyd edək ki, adıçəkilən ölkələrdə bu cür addım atılmasına səbəb Çempionlar Liqasında formatın dəyişməsidir. 2018/2019 mövsümündən etibarən İspaniya, Almaniya, İngiltərə və İtaliyanın 4 klubu birbaşa qrup mərhələsində çıxış edəcək. Bu halda qitənin ən nüfuzlu klub turnirində digər ölkələr üçün cəmi 16 yer qalacaq ki, bu da digər ölkələrin narazılığına səbəb olub.\nPrevious Konstitusiya Məhkəməsi Palatasının növbəti iclası keçirilib\nNext Tənzilə Rüstəmxanlı: “Azərbaycan müstəqilliyini qazanma prosesində də, sonrasında da…”


Mətbəx mebelləri » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 13-06-2012, 13:36\nŞərhlər: Baxılıb: 8349\nSəs ver: Əziz xanımlar, məncə, qadınların ən çox zaman keçirdiyi yer mətbəxdir. Bəziləri klassik,bəziləri isə müasir mebelləri xoşlayir. Məncə, xanımların rahatlğı üçün hər cür şərait yaradılmalıdır. Sizə bəzi mətbəx mebellərini təqdim edirəm.Ümid edirəm bəyənərsiz.


13 May 2020, 10:13 (GMT +4)\nBakı, 13 may, SalamNews, B.Samid. Əfqanıstanın paytaxtı Kabildə doğum evinə və Nəngərhar əyalətində dəfn mərasiminə edilən hücumdan sonra prezident çıxış edərək ölkə ordusunu müdafiə vəziyyətindən hücum vəziyyətinə keçməyə çağırıb.\nSalamNews BBC.Farsi-ə istinadla xəbər verir ki, ötən gün axşam prezident Əşrəf Qəni çıxış edərək, ölkə ordusundan istəyib ki, Taliban hərəkatı ilə bağlı müdafiə vəziyyətindən çıxıb hücum vəziyyətinə keçsin.\nƏşrəf Qəni bildirib ki, Taliban ölkə xalqının və dünya ictimaiyyətinin sülh və atəşkəs danışıqları ilə bağlı istəklərinə məhəl qoymur.\nBundan sonra Talibanın sözçüsü Zəbihulla Mücahid rəsmi twıtter səhifəsində Kabil və Nəngərharda həyata keçirilən hücumları pisləyib və prezidentin orduya verdiyi hücum göstərişlərilə bağlı xəbərdarlıq edib.\nQeyd edək ki, ötən gün Kabildə bir doğum edinə və Nəngərharda dəfn mərasiminə edilən hücumda 39 nəfər həyatını itirib, onlarla mülki şəxs yaralanıb.\nSon həftədə Əfqanıstanda Talibanın hücmunda 422 nəfər ölüb və yaralanıb\nTaliban Əfqanıstanın mərkəzində polisə hücum edib, azı 7 ölü var\nƏfqanıstanda koronavirusa yoluxanların sayı 22 mini keçib


Cəmiyyət 17 yanvar — 15:48\nPolis əməliyyat keçirdi: narkotik satan iranlı tələbə və daha bir neçə nəfər saxlanıldı\nDaxili İşlər Nazirliyinin (DİN) Mətbuat xidmətindən virtualaz.org-a verilən məlumata görə, Cəlilabad Rayon Polis Şöbəsinə Mahizər adlı qadının paytaxt ərazisində narkotik vasitələrin satışını həyata keçirməsi barədə əməliyyat məlumatı daxil olub.\nQeyd edək ki, M.Məmmədova bir neçə dəfə həmin şəxsin ona göndərdiyi heroini və metamfetaminin satışını həyata keçirib. O, narkotik vasitələrin pulunu “Maqsud”a Bakı şəhərində yerləşən ali təhsil müəssisələrinin birinin tələbəsi olan İran vətəndaşı Afşin Naderinin vasitəsi ilə göndərib. Polis əməkdaşları tərəfindən A.Naderi də saxlanılaraq istintaqa təqdim edilib və o, ifadəsində etdiyi cinayəti etirf edib. Saxlanılan şəxslərin cinayət əlaqələrinin və narkoşəbəkənin digər üzvlərinin müəyyən edilərək zərərsizləşdirilməsi istiqamətində Cəlilabad RPŞ əməkdaşları tərəfindən tədbirlər davam etdirilən zaman “Maqsud” adlı şəxsin M.Məmmədovaya yenidən külli miqdarda narkotik vasitə göndərəcəyi məlum olub. Görülmüş tədbirlərlə Cəlilabad RPŞ əməkdaşları tərəfindən Sabirabad rayonu ərazisində M.Məmmədovaya 3 kiloqram 500 qram heroin vermək istəyən Mingəçevir şəhər sakinləri-əvvəllər məhkum olunmuş Heydər Məmmədov və Azər Ağayevi də tutularaq istintaqa təqdim ediliblər.


Viza alınması qaydaları - Azerbaijan.az\nVİZA ALINMASI QAYDALARI\nAzərbaycan Respublikasının qanunvericiliyinə uyğun olaraq ölkəyə giriş viza rejimi ilə tənzimlənir. Gəliş ölkəsinə görə, xarici vətəndaşların viza alması üçün müxtəlif imtiyaz və məhdudiyyətlər mövcuddur:\n- vizasız giriş rejimi;\n- gəlişdə viza almaq;\n- elektron viza almaq (e-viza);\n- səfirlikdə viza almaq.\nVizasız giriş rejimi\nVətəndaşların Azərbaycan ərazisinə 90 günədək vizasız giriş hüququ olan bir sıra ölkələr var. Bura aşağıdakı ölkələr daxildir:\nBelarus, Gürcüstan, Qazaxıstan, Qırğızıstan, Moldova, Rusiya, Özbəkistan, Ukrayna, Tacikistan.\nGəlişdə viza almaq\nMalayziya, Oman, Yaponiya, Çin, Qatar, Cənubi Koreya, Səudiyyə Ərəbistanı, Sinqapur, Türkiyə, Küveyt, Birləşmiş Ərəb Əmirlikləri.\nElektron viza (E-VİSA)\nHəmçinin, Xarici İşlər Nazirliyi elektron poçtla viza əldə etmək imkanını təqdim etdi. Siz rəsmi veb saytdan əldə edilə bilən formanı dolduraraq viza ala bilərsiniz. Elektron viza qeydiyyatı 1 gündən 3 günə qədər davam edir. Viza ödənişi VISA və MasterCard ödəniş sistemləri vasitəsilə qəbul edilir. ASAN viza 81 ölkənin vətəndaşlarına şamil edilir: Amerika Birləşmiş Ştatları, Albaniya, Almaniya, Andorra, Argentina, Avstraliya, Avstriya, Belçika, BƏƏ, Bəhreyn, Bolqarıstan, Bosniya və Herseqovina, İngiltərə, Braziliya, Bruney, Cənubi Afrika, Çexiya, Çili, Çin, Danimarka, Estoniya, Əlcəzair, Finlandiya, Fransa, Hindistan, Xorvatiya, İndoneziya, İordaniya, İran, İrlandiya, İslandiya, İspaniya, İsrail, İsveç, İsveçrə, İtaliya, Kanada, Kipr, Cənubi Koreya, Kosta Rika, Kuba, Küveyt, Qatar, Qvatemala, Latviya, Litva, Lixtenşteyn, Lüksemburq, Macarıstan, Makedoniya, Malayziya, Malta, Meksika, Mərakeş, Monako, Çernoqoriya, Monqolustan, Nepal, Hollandiya, Norveç, Oman, Pakistan, Panama, Polşa, Portuqaliya, Rumıniya, San Marino, Serbiya, Səudiyyə Ərəbistanı, Sinqapur, Slovakiya, Sloveniya, Şri-Lanka, Tayland, Türkiyə, Türkmənistan, Vatikan, Vyetnam, Yaponiya, Yeni Zelandiya və Yunanıstan.\nÖdəmə əməliyyatlarının ancaq Visa və Mastercard üzərindən aparılması mümkündür.\nSəfirlikdən viza almaq\nƏgər maraqlandığınız ölkə yuxarıda göstərilən siyahılardan birinə aid deyilsə, viza Azərbaycan səfirliyinə müraciət etməklə əldə oluna bilər. Ölkənizdə Azərbaycan səfirliyi olmasa, ən yaxın ölkədə Azərbaycan səfirliyinə müraciət etməlisiniz.\nAzərbaycana vizanın aşağıdakı növləri mövcuddur: turist, transit, təhsil, biznes, humanitar, işgüzar və Azərbaycana qonaq vizaları daxildir. Vizanın növündən asılı olaraq zəruri sənədləri və viza verilməsi şərtlərini dəyişir, lakin əsas sənəd Azərbaycan Respublikası Xarici İşlər Nazirliyinin Konsulluq İdarəsi vasitəsilə göndərilməlidir.\nƏcnəbilərin və vətəndaşlığı olmayan şəxslərin müvəqqəti olma müddəti vizada göstərilən ölkədə qalma müddəti ilə müəyyən edilir. Viza əsasında əcnəbilərin və vətəndaşlığı olmayan şəxslərin Respublikasında müvəqqəti olma müddəti doxsan (90) gündən artıq olmamalıdır. Əcnəbilər və vətəndaşlığı olmayan şəxslər müvafiq on (10) gün ərzində (həftə sonları və bayram günləri istisna olmaqla) yaşayış www.mia.gov.az. qeydiyyatı üçün Daxili İşlər Nazirliyinin müvafiq orqanlarına müraciət edə bilərlər.\nMüvəqqəti olaraq ölkədə qalma( vizalı və ya vizasız qaydalara əsasən) əcnəbilərin və vətəndaşlığı olmayan şəxslərin müddətinin uzadılması üçün Azərbaycanda qalma müddəti bitənədək yeddi (7) iş günündən gec olmayaraq Dövlət Miqrasiya Xidmətinə müraciət edə bilərlər.\nDiqqət: əgər pasportun və ya şəxsiyyət vəsiqəsinin qüvvədə olma müddətinə 3 aydan az qalmışsa, viza verilə bilməz.


Valideynin üzünə ağ olmuş gənc » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 25-10-2015, 08:30\nSəs ver: İslam Peyğəmbərinin (s) dövründə bir gənc ölüm ayağında olarkən Həzrət (s) onun yanına getdi. Oğlanın dili tutulduğundan şəhadət kəlmələrini deyə bilmirdi. Həzrət (s) soruşdu ki, bəlkə namazqılan deyil, ona görə dili tutulub? Dedilər ki, namaz qılandır. Həzrət (s) buyurdu ki, bəlkə zəkat ödəməyib? Dedilər ki, ödəyib. Həzrət (s): - "Bəlkə atasının üzünə ağ olub?” deyə maraqlandı. Yenə də "yox” dedilər. Nəhayət, Həzrət (s) belə bir sualla müraciət etdi: "Bəlkə anasının üzünə ağ olub?” Cavab verdilər ki, - "Bəli, anasının üzünə ağ olub.” Ananı də`vət edib oğlunu halal etməsini istədilər. Ana dedi: "Mən onu necə halal edə bilərəm ki, üzümə sillə vurub?!”Həzrət Peyğəmbər (s) buyurdu: "Od gətirin.” Ana soruşdu ki, "Odu nə üçün istəyirsiniz?” Həzrət buyurdu ki, "Pis əməlinə görə onu yandıracağam.” Ana dedi: "Mən razı olmaram ki, onu yandırasınız. Onu doqquz ay bətnimdə gəzdirib, sonra iki il süd vermişəm, illər uzunu kənarında durmuşam. Mən onu oddan qurtarmaq üçün bağışlayıram.”\nİnsan üçün həqiqi mürəbbi olmayan ana günahkar övladının yanmağına razı\nolmursa, həqiqi mürəbbi olan Allah öz bəndəsinin əzabına razı olarmı?! Əsla! Menim balam


Gəncənin şəhər kimi mövcudluğuna dair yeni sübutlar üzə çıxır | AgahMedia.Com\nHome » Bölgələr, Ümumi\t» Gəncənin şəhər kimi mövcudluğuna dair yeni sübutlar üzə çıxır\nGəncənin şəhər kimi mövcudluğuna dair yeni sübutlar üzə çıxır\n06/12/2010 Posted by AgahMedia.Com under Bölgələr, Ümumi\nAzərbaycan Milli Elmlər Akademiyasının (AMEA) əməkdaşları tərəfindən qədim Gəncə ərazisində arxeoloji ekspedisiya işlərinə start verilib. Tədqiqatlar Gəncə Arxeoloji Ekspedisiyasının rəhbəri Arif Məmmədovun başçılığı ilə aparılır.\n“Şəhər burnu” deyilən ilk Gəncənin mövcud olduğu ərazilərdə başlanılan qazıntılarda artıq bir sıra maddi-mədəniyyət nümunələri aşkar edilib. Belə ki, saxsı qablar, gümbəzlər və digər dəlillər Gəncənin tarxinin öyrənilməsində yeni səhifə açıb.\nAgahMedia.Com portalının “SƏS” İnformasiya Agentliyinə istinadən məlumatına görə, ekspedisiyanın rəhbəri Arif Məmmədov deyir ki, arxeoloji qazıntılar Gəncənin şəhər kimi e.ə 9-cu əsrdən də öncə mövcud olduğunu sübuta yetirir. Bu vaxta kimi isə arxeoloqlar qədim şəhərin e.ə 9-cu əsrdə salındığını iddia ediblər. Araşdırma zamanı e.ə 3-4 cü əsrə aid olan maddi-mədəniyyət sübutlarının tapılması Gəncə şəhərinin antik və erkən orta əsrlərdə şəhər kimi formalaşdığını təsdiq edir.\nQeyd edək ki, ekspedisiya hələ bir neçə ay davam edəcək. Əldə olunan materiallar AMEA-ya göndəriləcək.


ABŞ səfirliyi Azərbaycan gömrük xidmətinə qaçaqmalçılıq ilə mübarizə aparmaq üçün xüsusi avadanlıq verib\n6 Dekabr 2006 15:06 (UTC+04:00)\nBiz ümid edirik ki, tezliklə Azərbaycan və ABŞ gömrük xidməti sahəsində qarşılıqlı yardım haqqında hökümətlərarası saziş imzalayacaqlar. Trend xəbər verir ki, bu barədə Azərbaycan dövlət gömrük komitəsinin sədri Aydın Əliyev ABŞ səfirliyinin Azərbaycan gömrük xidmətinə qaçaqmalçılıqla mübarizə aparmaq üçün 2 avtomobil və xüsusi ləvazimatların verilməsinə həsr olunmuş mətbuat konfransında bildirib.\nA.Əliyev qeyd edib ki, Azərbaycan və ABŞ gömrük xidmətləri arasında əməkdaşlıq 1995-ci ildən başlayıb. Bu əməkdaşlıq nəticəsində Azərbaycanda artıq ixracat nəzarəti sahəsində müəyyən təcrübə yaranıb və müvafiq qanun qəbul olunub.\nO bildirib ki, 2001-ci ildən etibarən ABŞ Azərbaycan gömrük xidməti əməkdaşları üçün 17 treninq keçirib və sərhəddə qaçaqmalçılıqla mübarizə üzrə sonuncu treninq dünən başa çatıb.\nSərhəddən nüvə və bioloji silahın keçirilməsinin qarşısını almaqda gömrükçülərin təcrübəsi haqqında jurnalistlərin suallarına cavab verən A.Əliyev qeyd edib ki, belə hallar da olub. Onun sözlərinə görə, 4 il əvvəl ballistik raketlərin hazırlanması üçün istifadə olunan xüsusi metalları, atom bombaları, qırıcı təyyarələr üçün ehtiyat hissələrini Azərbaycan sərhəddindən İrana keçirmək cəhdi olub.\nOnlar Rusiyadan və Gürcüstandan gətirilib. Sonuncu fakt təxminən 1 kq civənin saxlanması olub və bununla bağlı Türkiyə vətəndaşı məsuliyyətə cəlb olunub. Bu iş tezliklə başa çatacaq. A.Əliyev bildirib ki, bu faktın üstü açıldıqdan sonra bu cəhdlərin sayı azalıb. O həmçinin bildirib ki, MAQATE-nin təşəbbüsü ilə "Sınıq körpü" nəzarət-buraxılış məntəqəsində xüsusi qurğular quraşdırılıb.\nO həmçinin qeyd edib ki, yaxın günlərdə Azərbaycan gömrük xidməti üçün ölkəyə xüsusi avadanlıq və vertolyotlar gətiriləcək.